Sud BiH odlučio- Ne postoji prepreka da HE "Dabar" čeka | Trebinje Danas\nSud BiH odlučio- Ne postoji prepreka da HE "Dabar" čeka\n10.03.2021. u 09:23\nSud Bosne i Hercegovine donio je konačnu Presudu po tužbi kinesko-slovenačkog Konzorcijuma „CNEEC-RIKO“ u vezi sa postupkom javne nabavke „Finansiranje i izgradnja objekata HE Dabar“, čime je praktično deblokirana konačna realizacija trenutno najveće investicije u Republici Srpskoj.\nNavedenom Presudom Sud BiH je odbio tužbu kao neosnovanu, istovremeno potvrđujući stavove rukovodstava „HE „Dabar“, MH „ERS“-a i ZP „HET“-a da je prilikom sprovođenja ove javne nabavke i izborom najpovoljnijeg ponuđača za finansiranje i izgradnju pomenute hidroelektrane, u potpunosti ispoštovana zakonska procedura.\nInače, pomenuti Konzorcijum je 2019. godine pokrenuo upravni spor protiv Rješenja Kancelarije za razmatranje žalbi Bosne i Hercegovine tražeći da se usvoji njihova žalba i poništi čitav postupak ove javne nabavke, što bi zasigurno dodatno otežalo sam postupak izgradnje jednog od najznačajnijih hidro-energetskih objekata u regionu.\nU Upravi HE „Dabar“ nikada nije ni postojala sumnja u ovakav ishod sudskog postupka niti u zakonitost provođenja pomenute javne nabavke, te je od podnošenja navedene tužbe bilo vidljivo da je tužba neosnovana, što je potvrđeno i samom Presudom kojom je utvrđeno da podnosilac tužbe nije imao (pravni interes) nije postojao pravni osnov za poništenje predmetnog postupka javne nabavke- rečeno je iz Uprave HE Dabar portalu TrebinjeDanas.\nU ovoj hidroelektrani se stoga opravdano pitaju šta je zaista bio cilj tužbenog zahtjeva kojim je podnosilac tužbe zahtijevao poništenje postupka javne nabavke iako nije ostvarivao uslove ni da konkuriše na istom.\nAko je nekome bio cilj da se poništenjem postupka javne nabavke, bez zakonske osnovanosti, izgradnja HE “Dabar” još više oduži, ili možda potpuno onemogući nije uspio u tome- kažu nadležni.\nKako ističu u Upravi ove hidroelektrane koja je u 100% vlasništvu Hidroelektrana na Trebišnjici a.d.Trebinje, tokom realizacije projekta Društvo je nailazilo na različte probleme koji su uticali na ranije utvrđenu dinamiku realizacije projekta, a svakako su poseban problem predstavljali sporovi kojima je ranije zahtijevano poništenje ekološke dozvole i ovaj, kojim je osporavan postupak javne nabavke.\nDonošenje presude kojom Sud BiH odbacuje tužbu je samo još jedna potvrda ispravnosti ranijih odluka organa ovog Društva koje je u ovaj Projekat je do sada uložilo oko 130,000,000 KM- ppručuju iz Uprave HE Dabar.\nU skladu sa rješenjima Prvobranilaštva Republike Srpske nastavlja se isplata naknade za eksproprisano zemljište u zoni buduće hidroakumulacije “Nevesinje“ . Samo u 2021. godini, za tu namjenu, izdvojeno je više od 4 miliona maraka.\nResornom Ministarstvu upućen je zahtjev za dopunu Odluke o utvrđivanju opšteg interesa sa ciljem pokretanja postupka eksproprijacije zemljišta za odvodni kanal kroz Dabarsko polje kao i inicijativa za izmještanje dijela regionalnog puta Berkovići-Krivača kako bi se trajno riješilo pitanje sigurnosti svih putnika na ovoj putnoj komunikaciji.\nParalelno sa navedenim, nakon završene eksproprijacije i riješenih imovinsko pravnih odnosa u zonama objekata, pokrenuti su postupci za pribavljanje građevinskih dozvola za preostale objekte HE Dabar.\nKada je riječ o radovima na dovodnom tunelu izvršen je iskop u dužini od oko 10.800 metara. Trenutno se izvode pripremni radovi na montaži dvije metalne, klizne oplate namijenjene za izradu sekundarne obloge te iskop preostalih 1.400 metara najzahtijevnije dionicesa visinom nadsloja manjom od 25 metara.\nUprava HE “Dabar” će i dalje, zajedno sa MH “ERS”- om i ZP “HET”a.d.Trebinje ulagati maksimalne napore, znanje i svu raspoloživu energiju kako bi HE “Dabar”u ugovorenom roku počeo da proizvodi prve kilovate električne energije- poručuju nadležni.


A Guide to the Serbian Mentality (english) | Momo Kapor | Knjiga Knjiga\nCena: 1155 din, 10.04 €, 12.83 $\nIspisijući kolumne i priče u novinama i časopisima beogradski slikar i pisac Momo Kapor stvorio je originalnu i paralelnu književno-ironičnu i stvarnosno oporu i nadasve zanimljivu sliku o srpskom čoveku na razmeđu vekova, navika, tradicije, istorije, ideologije.\nSpecifičan kaporovski smisao za humor, ironija koja često nadilazi sudbinu, osećaj za detalj u kome je sadržana suština stvari samo su neke od mnogobrojnih vrednosti ove knjige. Vodič kroz srpski mentalitet je najbolji dokaz da nas niko ne može razumeti bolje od nas samih ali u isto vreme on pokazuje, na veoma originalan način, zašto su nam inat i tvrdoglava iracionalnost dominantne nacionalne osobine. Ova knjiga je pokušaj da se pomenute “nacionalne osobenosti" približe čitaocu koji ne govori i ne čita srpski jezik ali za koga su Srbi i srpski mentalitet enigma kojom se čitav svet bavio na početku ali i na kraju XX veka.\nDeo tekstova u ovoj knjizi objavljen je u protekle dve decenije u Jatovoj reviji i Politici tako da su mnogi od njih već našli svoje čitaoce i fanove.\nPosebnu zanimljivost predstavljaju ilustracije koje prate tekstove ali na širem planu stvaraju galeriju crteža “najboljeg slikara među piscima i najboljeg pisca među slikarima".\nPisanje je traganje za neuzvraćenom ljubavlju – Momo Kapor.\nGodina lovca je kalendar poslova podeljen na mesece i, prosto priručnik o lovu, istina, u prvom redu za severne šumske predele. Moja knjiga zasigurno nema ničeg zajedničkog s tom... ceo tekst\nOtvoreno, iskreno, originalno iznošenje pogleda i doslednih stavova aktuelnog predsednika Republike Srpske. Milorad Dodik govori o svom političkom kursu, bogatstvu, razgovoru sa... ceo tekst\nŽivot i naučni rad Nikole Tesle bio je indikativan ali i mističan, tako da još uvek postoji mnoštvo zatamnjenih mesta na koja bi aktuelni Teslini biografi i savremena nauka tek... ceo tekst\nMonodrama života, šolja čaja i očaja\nRazgovori sa dramskim umetnicima. Monodrama života, šolja čaja i očaja. Pisac Svetlana Đokić. Izdavač Metafizika Beograd... ceo tekst


BH konzorcij proizvođača policijske i vojne opreme razmatra krivično gonjenje odgovornih – Visoko.ba\n11. Oktobra 2019. 11. Oktobra 2019. Midhat Hajdarević\tMagazin plus, Visoko\nZbog ogromnih šteta nanijetih domaćoj proizvodnji Bosanskohercegovački konzorcij proizvođača policijske i vojne opreme intenzivno razmišlja o ideji krivičnog gonjenja odgovornih lica.\nKako navode iz Konzorcija, nadležne osobe koje su zloupotrijebile svoj položaj, te usvojile Pravilnik kojim se favorizuje isključivo jedna uvozno-trgovačka, a čime su direktno uticali na rad domaćih kompanija i izgledno gašenje velikog broja radnih mjesta, za svoje postupke moraju odgovarati.\n„Nakon višegodišnjih upozorenja da Pravilnik o policijskoj opremi favorizira uvozni lobi i uništava domaću proizvodnju razmatramo sljedeći korak, a to bi bilo podizanje tužbe. Pravilnik je usvojen u decembru 2017. godine, a nakon pritiska javnosti i proizvođača, nadležni nisu uklonili diskriminatorske odredbe koje domaće proizvođače policijske i vojne opreme sprječavaju da učestvuju na javnim tenderima“, poručuju iz Konzorcija.\nPodsjećaju da kompanije koje čine BH Konzorcij (Koteks d.o.o. Tešanj, Sparta d.o.o Banja Luka, MEN d.o.o. Travnik, ZENKO d.o.o Zenica, Uslužnost d.o.o. Sarajevo i Tekstilna industrija d.o.o. Mostar ) proizvode uniforme koje zadovoljavaju svjetske standarde, te ih koriste brojne policije evropskih država. Stoga je nerazumljivo zašto u vlastitoj zemlji ne mogu snabdijevati policijske agencije kvalitetnom opremom.\n← Vlada ZDK odobrila 149.800 KM podsticaja u oblasti poljoprivrede\nRealizovana Centralna manifestacija Dječije nedjelje 2019. →\nSretan rođendan Ismaru Mataradžiji\nJKP “Visoko” – Obavještenje\n“BIOS”: Podsjećanje i čestitka\n7. Februara 2021. 7. Februara 2021. Sajo


Potpredsjednik Simović: Podrška Vlade i odgovorna lokalna samouprava vode Petnjicu putem napretka\nDatum objave: 03.06.2019 07:11 | Autor: MPRR\nPetnjica ide putem napretka. Pet godina nakon formiranja Opštine, vidljivi su iskoraci u svim segmentima, postignuti zajedničkim naporima Vlade i odgovorne lokalne samouprave”, ocijenio je potpredsjednik Vlade i ministar poljoprivrede i ruralnog razvoja mr Milutin Simović koji je danas boravio u Petnjici u okviru četvorodnevne radne posjete Sjeveru.\nPotpredsjednik Simović, sa saradnicima, je tokom boravka u Petnjici imao sadržajan sastanak sa rukovodstvom Opštine, na kome su analizirali sve što je, uz podršku Vlade i sa nivoa lokalne samouprave, do sada realizovano u cilju uspostavljanja razvoja servisa građanima, kao i na planu unapređenja infrastrukture, prije svega putne i vodovodne, a naročito u oblasti podrške razvoju poljoprivredne proizvodnje. Na sastanku su dogovoreni novi projekti u tom pravcu, koji će se zajednički realizovati u narednom periodu.\nO utiscima i rezultatima radne posjete Petnjici potpredsjednik Simović je govorio u intervjuu na lokalnom Radiju Petnjica, iskazujući prilikom posjete i ovoj opštini odnos poštovanja prema lokalnim medijima.\nNa jedno od pitanja - da li projekti kakav je podrška mladim farmerima i ostali sa nivoa Vlade imaju snagu da zadrže ljude, posebno mlade u ruralnim područjima, potpredsjednik Simović je kazao da to traži sinergiju i snažnu zajedničku akciju svih sektora, više resora, multidisciplinarni pristup, sveobuhvatnost u davanju odgovora, podizanju kvaliteta života i u Petnjici, Sjeveru i cijeloj Crnoj Gori.\n“Taj pristup podrazumijeva snažne iskorake na daljem razvoju infrastrukture, putne vodovodne, pretpostavke za generisanje novih i održavanje postojećih radnih mjesta. To podrazumijeva da se obezbijedi fnkcionisanje svih društvenih servisa. Očigledno je da je Petnjica na tom putu, da će to biti opština u koje će se sve više dolaziti, a manje odlaziti. Zato gradimo put Berane – Petnjica, skraćujemo put od Petnjice do Podgorice za 40 kilometara, zbog toga se grad i autoput, zato gradimo brojne vodovode, puteve, rekonstuišemo mostove, podržavamo poljoprivrednike i preduzetnike”, kazao je Simović.\nOn je izrazio očekivanje da će do septembra biti završen vodovod Savin Bor, kao i da će se ući u finale izgradnje velikog vodovoda Murovsko vrelo. “Možemo konstatovati i da su građanski servisi u značajnom stepenu obezbijeđeni sa lokalnog nivoa. Dogovorili smo da se u određenim segmentima nadograde i obezbijede novi koji su neophodni, posebno u dijelu obrazovanja i sistema zdravstvene zaštite”, ocijenio je Simović.\nOcjena je da se u Petnjici dosta toga postiglo, ali da ima još dosta izazova i projekata koje treba zajedno da uradimo, čuvajući evidentnu energiju, vrijednosti ovog kraja, posebno one koje su najvrednije, a to je ljudski kapital”, poručio je Simović.\nOn je sa predsjednikom Agovićem danas obišao nekoliko lokacija, gdje se realizuju važni projekti, među kojima su izgradnja vodovoda Savin Bor, kao i dionica puta prema Trpezama koja je asfaltirana kroz IFAD projekat. Tom prilikom razgovarao je sa mještanima ovog područja kojima je prenio namjere Vlade da nastavi sa još snažnijom podrškom za dalje unapređenje putne i vodovodne infrastrukture i ostalih pretpostavki za bolji kvalitet života na ovim područjima, kao i pretpostavki za dalji razvoj poljoprivrede, kroz brojne mjere podrške iz nacionalnog i budžeta i EU fondova, kao i kroz druge projekte u saradnji sa međunarodnim partnerima.


Best Western Camarillo Inn Camarillo, hotel null. Ograničeno trajanje ponude!\nPogledajte više fotografija Proverite cene i raspoloživost za Best Western Camarillo Inn: Datum dolaska :\nBest Western Camarillo Inn - Opis\nWestern Camarillo Inn pronaći ćete sve usluge koje treba da ima hotel kategorije dve zvezdice za grad Camarillo: Room Service, Perionica, Besplatan parking, Televizija, Klimatizovano. Stil ovog hotela je Povoljan.Na 6 minuta kolima udaljenosti od centra, ovaj hotel u ulici 295 East Daily Drive sa pozicijom zapad za grad Camarillo, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Sa kapacitetom od 58 soba/e svih kategorija (od soba tipa total do soba tipa 2 Queen Beds,non-smoking, Refrigerator, Microwave,continental Breakfast), Best Western Camarillo Inn nudi cene koje se kreću od 7 351 dinar - Srbija .Ima brzu internet konekciju.Ovaj hotel pruža i posebne pogodnosti, kao što je na primer: konferencijske sale.Pripada hotelskom lancu Best Western.Možete da se opustite zahvaljujući pogodnostima koje nudi hotel, kao što je na primer teretana. Još korisnih informacija:U ovom hotelu biće Vam na raspolaganju besplatan parking.\nBest Western Camarillo Inn tip(ovi):\nBest Western Camarillo Inn sadržaji i usluge\nNa 7 minuta kolima udaljenosti od centra, ovaj hotel u ulici 50 West Daily Drive sa pozicijom zapad za grad Camarillo, idealan je za otkrivanje svih lepota grada, bez obzira da li ostajete samo nekoli\nStil hotela Good Nite Inn Camarillo je Povoljan, a pruža pun komfor i usluge kao što su: n.a.. Na 6 minuta kolima udaljenosti od centra grada, ovaj hotel se nalazi u ulici 1100 Ventura Boulvard, a poz\nPozicija ovog hotela je zapad za grad Camarillo, a nalazi se u ulici 1641 East Daily Drive, na samo 13 minuta hodom od centra grada.U hotelu Motel 6 Camarillo pronaći ćete sve usluge, a posebno: Resto\nStil hotela Candlelight Motel je Povoljan, a pruža pun komfor i usluge kao što su: Besplatan parking. Na 6 minuta hodom udaljenosti od centra, ovaj hotel u ulici 2050 East Ventura Blvd sa pozicijom za\nPozicija ovog hotela je istok za grad Oxnard, a nalazi se u ulici 984 W VENTURA BLVD, na samo 17 minuta kolima od centra grada.U hotelu Quality Inn and Suites Camarillo pronaći ćete sve usluge, a pose\nStil ovog hotela za grad Camarillo je Porodičan, a kategorija dve zvezdice. U njemu ćete naći razne usluge, kao što su: Sobe za nepušače, Televizija, Klimatizovano.Ima brzu internet konekciju.Uživajte\nU hotelu Days Inn Camarillo - Ventura Hotel pronaći ćete sve usluge koje treba da ima hotel kategorije jedna zvezdica za grad Camarillo: Recepcija otvorena 24 sata, Teniski teren, Sobe za nepušače, Po\nU hotelu Comfort Inn Camarillo Hotel pronaći ćete sve usluge koje treba da ima hotel kategorije dve zvezdice za grad Camarillo: Restoran, Perionica, Televizija, Klimatizovano. Stil ovog hotela je Poro\nNa 13 minuta kolima udaljenosti od centra grada, ovaj hotel se nalazi u ulici 4444 Central Avenue, a pozicija mu je zapad za grad Camarillo. Sve to ga čini idealnim za otkrivanje grada i okoline.U hot\nCalifornia Oil Museum, Santa Paula infos\nAviation Museum of Santa Paula, Santa Paula infos\nFresh Squeezed Massage, Newbury Park infos\nFace of an Angel Skin Care, Лос Анђелес infos\nCamarillo Springs Golf Course, Camarillo infos\nJohn E Clark Golf Course, Oxnard infos\nProverite cene i raspoloživost za Best Western Camarillo Inn: Datum dolaska :


Neselektivna podela sredstava svim punoletnim građanima ili svim penzionerima je loša mera ekonomske politike koju bi trebalo trajno napustiti, ocenio je Fiskalni savet u analizi isplate državne pomoći građanima.\nBudžet Srbije ne raspolaže sredstvima za sprovođenje vanrednih isplata pomoći građanima, pa se ti rashodi finansiraju zaduživanjem države, uz iznosu od preko milijardu evra, naveo je Fiskalni savet.\nPrema oceni tog nezavisnog tela, taj novac je mogao da se ulože korisnije, u trajno poboljšanje kvaliteta života u Srbiji, umesto što se deli svim građanima za potrošnju, uključujući i one građane kojima takva pomoć objektivno nije potrebna.\n“Još veći problem je to što budžet Srbije ne raspolaže viškom sredstava iz kojih bi se finansirali ovi izdaci jer je on i bez tih troškova u minusu. To znači da svi poreski obveznici prvo moraju da se zaduže (uz kamatu) da bi im se predviđena sredstva uopšte isplatila.”\nDakle, ono što građani danas dobijaju kroz podelu 100 ili 60 evra nije poklon države, već će sutra isti ti građani dobijeni novac vraćati s kamatom iz svojih poreza, upozorio je Fisklani savet.\nU analizi je navedeno da ovakve dotacije stanovništvu imaju tek neznatan uticaj na ubrzanje rasta bruto domaćeg proizvoda (BDP), a u budžet se vraća svega oko 10 odsto isplaćenih sredstava kroz povećanu naplatu poreza.\nTako je isplata 100 evra uticala na ubrzanje BDP u 2020. od najviše oko 0,2 odsto (a koštala je budžet oko 1,3 odsto BDP), dok će efekti isplate 60 evra (i dodatka od 50 evra za penzionere) na rast BDP u 2021. biti nešto manji od toga.\nIstaknuto je da isplata pomoći svim građanima nije dobra mera ni iz ugla socijalne politike, jer se na taj način ne mogu trajnije rešiti problemi nejednakosti i siromaštva, a pri tom pomoć nije dobro ni dizajnirana, jer ne postoji opravdana mera socijalne politike u kojoj se ista sredstva daju i siromašnim i bogatijim građanima.


MAJDANPEK – Pokret “1 od 5 miliona” i Vlaška stranka ozvaničili su danas dogovor o zajedničkoj borbi na poboljšanju položaja vlaške nacionalne manjine u istočnoj Srbiji, kao i na demokratizaciji cele zemlje, saopšteno je danas.\nDogovor o saradnji ozvaničili su predstavnik Pokreta “1 od 5 miliona” Martin Bežinarević i predsednik Opštinskog odbora Vlaške stranke iz Majdanpeka Janko Nikolić.\nKako su istakli, fokus saradnje biće „odbrana kulturne baštine Vlaha, kao i borba protiv nametanja rumunizacije i uništavanja Vlaha kao autohtone nacionalne manjine“.\nNijedna država ne može biti uspešna ukoliko svi njeni građani nisu istinski jednaki u pravima – kako pripadnici većinskog naroda, tako i pripadnici nacionalnih manjina. A aktuelni režim nam naša ljudska prava sve više oduzima. To je najvidljivije u istočnoj Srbiji koju su napravili ‘slepim crevom’ naše zemlje, gde nam oduzimaju pravo na rad, na čist vazduh, na zdravlje… sa očiglednom namerom da nas odatle proteraju pa da mogu da nastave da arče i prodaju našu zemlju za sitniš, poručio je Bežinarević ovim povodom.


Direktno iz budućnosti - Moderne fasade od aluminijuma i stakla - Prozori + Vrata\nALU stolarija Direktno iz budućnosti – Moderne fasade od aluminijuma i stakla\nAko bismo što tačnije, a opet što opštije pokušali da definišemo umetnost, moglo bi se reći da je to oblast ekspresije kreativnosti kroz najrazličitije, empirijske i apstraktne forme stvaralaštva. Ma koliko bila jasna linija distinkcije između grana umetnosti gledano prema subjektu odnosno objektu obrade, jedno im je svakako zajedničko: bez obzira u kom veku je živeo autor nekog dela (bili to stihovi, slika, skulptura ili muzika), svaki je po viziji i načinu stvaranja išao ispred svog vremena, a mnogi su zbog toga za života često ostajali neshvaćeni.\nDa bi se neko uopšte bavio umetnošću, za polaznu tačku mora imati zarotiranu perspektivu sveta, odnosno prirodno mora gledati bića i stvari oko sebe drugim očima u odnosu na obične ljude. Bez te širine i percipiranja izvan okvira standardnog i ordinarnog nema ni osnove za nastajanje nečega što se može i treba označiti kao „umetničko delo“, a samim tim ni umetnosti kao projektora najkompleksnijih, rečima neobjašnjivih produkata ljudskog uma.\nKada govorimo o arhitekturi kao jednoj od grana umetnosti ovo zapažanje neveštom oku moglo bi se činiti netačnim, jer ima običaj da građevine posmatra samo iz praktičnog ugla, kao lepo ukrašene objekte u kojima se radi i stanuje. Vekovi su, međutim, dokazali da je arhitektura mnogo više od pukog projektovanja, da je građevinarstvo mnogo više od zidanja i da umetnost itekako može biti spoj visoke estetike i svakodnevne upotrebljivosti.\nSvaku epohu kroz koju je do sada prošlo čovečanstvo obeležio je jedan ili više arhitektonskih stilova koje definiše dizajn građevina, tipovi fasada, vrste najčešće primenjenih materijala i dekorativnih tehnika. Kako za sada stvari stoje, 21. vek protiče u znaku postmodernizma, stvaralačkog perioda obojenog momentom neočekivanog – dinamičnim konfliktom oblika i koloritnih celina, a istovremeno sinergijom materijala koji definišu njegov karakter. Savremena arhitektura predstavlja arhitekturu „lakih“ fasada, odnosno suprotnost primeni obloga kao što su opeka, kamen i keramika i građenje vizuelnog identiteta kroz predominaciju fasadnog aluminijuma i stakla.\n„Fasadni aluminijum“ i „fasadno staklo“ su kvalifikacije neophodne kako bi se napravila razlika između industrijske i dekorativne varijante ovih materijala. Ta razlika u manjoj meri se ogleda u sastavu, a mnogo više u tehnologiji obrade, metodologiji izrade oblažućih elemenata i jedinstvenom načinu sklapanja celine. Za potrebe oblaganja alu-staklenih fasada, koje se drugačije nazivaju zid zavese, koriste se legure aluminijuma oznaka 6060 i 6063, najvećim delom sastavljene od ovog metala uz dodatak magnezijuma i silicijuma u minimalnom procentu. Kako trpe pritisak od 150Pa pa sve do 350Pa i daju smesu dobre žilavosti i mogućnosti oblikovanja, od njih se ekstruzijom dobijaju specijalni fasadni profili čija je standardna širina 55mm.\nŠto se tiče stakla, zid zavese se izrađuju od velikih panela kaljenog stakla, odnosno jednostrukih, dvostrukih i trostrukih staklo-paketa debljine između 24mm i 52mm, pri čemu je svaki stakleni element upotpunjen sistemom dvostrukog ili trostrukog zaptivanja.\nAluminijumski profili i staklo tvore samonosive elemente, koji mogu biti spojeni u kontinuiranoj, polustrukturalnoj i strukturalnoj formi.\nKontinuirana varijanta predstavlja fasadu-mrežu sa jasno vidljivim horizontalnim i vertikalnim nosačima koji razdvajaju staklene panele. Aluminijum i staklo ovde ravnopravno učestvuju u formiranju opšteg utiska, pa se uz pomoć dekorativnih stubova i poklopnih profila mogu postići atraktivni i veoma raznovrsni izgledi objekta. Prozori se otvaraju oko vertikalne i/ili donje horizontalne ose.\nPolustrukturalna fasada je prelazni oblik kod kog već nisu vidljivi noseći profili, samo obodi fasade i tanak ram oko svakog pojedinačnog panela, ali je zato moguće integrisanje otvarajućih polja (prozora) sa različitim tipovima otvaranja, a strukturalna – fasada na kojoj u potpunosti dominira staklo. U strukturalnom fasadnom sistemu aluminijumski profili ostaju skriveni sa unutrašnje strane zahvaljujući karakterističnom načinu sklapanja lepljenjem staklenih panela za metal. Prozori se otvaraju isključivo po gornjoj horizontalnoj osovini ka spolja, a svi stakleni elementi – fiksni, otvarajući i parapetni, imaju uniformni izgled.\nAluminijum-staklene fasade vode poreklo iz oblasti izgradnje poslovnih objekata, u kojoj su se solidan niz godina ustalile kao dizajnersko rešenje pre nego što je otpočela njihova primena u sferi stambenog prostora. Ovaj redosled u potpunosti je suprotan od onog iz druge polovine 19-og i s početka 20-og veka, kada su zgrade državnih institucija i javnih ustanova, zgrade banaka ili pak administrativne zgrade velikih fabrika, podizane u stambenom maniru sa pratećim kitnjastim klasicističkim dekorativnim elementima. Osim odabira „hladnih“ materijala za osnovne, postmodernizam je sa sobom doneo i postepeno vizuelno približavanje estetike javnog, komercijalnog i privatnog prostora, sa tendencijom spajanja u jednu tačku.\nModerne fasade – Burj Khalifa, Dubai\nModerna arhitektura – Burj Al Arab, Dubai\nTo, na primer, možemo uočiti poređenjem izgleda zgrade Google-a, Riversajd muzeja u Glazgovu, čuvenog Burž-al-Araba u Dubaiju (hotela u obliku jedrenjaka) i nasumično izabrane stambene zgrade u Šangaju, među kojima suštinski nema jasne stilske razlike. Protivnici su ovu pojavu iskoristili za optužbe za uniformisanost i neinventivnost, tvrdeći kako se jedan te isti izgled samo preslikava sa objekta na objekat, ali realno idući linijom rigidnog pristupa ta ista optužba mogla bi se uputiti na račun neimara u svim prethodnim vekovima. Bezuspešno, jer je bez obzira što su se služili istim materijalima i u prošlosti, kao i danas, originalan autorski rad bio itekako prepoznatljiv.\nDraž arhitekture, kao i svakog vida umetnosti, je u tome što, ma koliko teoretskih okvira odredili i pravila smislili, uvek će se nači neko dovoljno kreativan da „načini prestup“ i spoji ono što većina smatra nespojivim. „Hladni“ materijali ne moraju se kombinovati samo sa „toplim“ po logici kontrasta, a spoj „surovog“ aluminijuma i minimalistički elegantnog stakla živi je dokaz da fuzija sličnosti itekako može prijati oku, pa i više od toga. Moderne fasade današnjice skoro po pravilu krase visoke zgrade, a ta blizina neba zajedno sa unikatnom spoljašnjošću treba u svest posmatrača spontano da usadi misao o njihovoj monumentalnosti.\nPrethodni tekstEnergetski efikasne folije – Svaka ušteda ZLATA VREDI\nSledeći tekstTežnja ka idealu NULTE potrošnje


MILANOVIĆ ISPROZIVAO KOLINDU: Mani se pevanja, nego izađi na javni duel 2\t6\n10.01.2019. 11:20h 10.01.2019. 11:56h\nDesetine hiljada ljudi nestalo je tokom rata u BiH od 1992. do 1995. godine, a još je nepoznata sudbina 6.586 nestalih, podaci su koje je danas objavio Međunarodni komitet Crvenog krsta.\nNa sajtu MKCK-a objavljeno je da je 6.126 porodica predalo zahtev za pronalaženje njihovih srodnika koji su nestali tokom rata.\nIz MKCK navode da više od 1.000 dece još ne zna sudbinu jednog ili oba roditelja nestala u ratu, kao i da više od 700 roditelja i dalje čeka informacije o deci čija sudbina je još nerasvetljena.\nViše od 1.000 supružnika ne znaju šta se dogodilo sa njihovim bračnim drugovima, 1.200 ljudi i dalje se nada da će pronaći svoju braću ili sestre, a gotovo 700 dalje ili bliže srodnike.\nU izveštaju se ističe da članovi porodica nestalih pomažu jedni drugima i da osnivaju udruženja koja nastoje da doprinesu u traganju za nestalim srodnicima.\nDirektor Republičkog centra za istraživanje rata, ratnih zločina i traženje nestalih lica Milorad Kojić rekao je ranije da se još traga za 1.662 nestala pripadnika Vojske Republike Srpske i civila, od kojih je oko 600 vojnika, kao i da je „660 neidentifikovanih posmrtnih ostataka koji se ne mogu identifikovati zbog raznih razloga”.\nOn je naveo da su u periodu od završetka rata do 2008. pronađena i identifikovana 3.454 osobe srpske nacionalnosti, a da su od početka rada Instituta za nestale BiH 2008. godine identifikovana 384 osobe srpske nacionalnosti.\nOKONČANA POTRAGA U PODGORICI: Policija pronašla nestalu devojčicu (14), a tinejdžer (16) se sam vratio kući!\nDA LI STE VIDELI OVU DEVOJČICU? Matea (16) nestala u Šibeniku kao da je u zemlju propala!\nPODRŠKA IZ ZAGREBA: Hrvatska predsednica primila predstavnike srpskih udruženja nestalih\nnestaliratBiHMeđunarodni komitet Crvenog krsta\nOVA FOTOGRAFIJA IZ BEOGRADA JE DIGLA JAVNOST NA NOGE! Molim vas, ne pišite nam kaznu, u bolnici smo, DETE MI PRIMA HEMOTERAPIJU... 101\t815\nOVO JE BRUTALNO PRETUČENI MLADIĆ KOJI SE SA OCEM SVETIO PO VRANJU: Prvo ga tukli u kafiću, a onda sa ocem pravio HAOS PO GRADU! Pregazili čoveka autom, pa tukli pendrecima (UZNEMIRUJUĆI VIDEO) 23\t642


HO Svi za Kosmet uspešno realizovala Vaskršnju akciju – RASEJANJE.info\nHO Svi za Kosmet uspešno realizovala Vaskršnju akciju\n06.05.2020 06.05.2020 Katarina\thumanitarna akcija, Kosovo i Metohija, Svi za Kosmet, Vaskršnja akcija, Žani-Ana Radmilović, Zoran Ćirić\nZoran Ćirić, Žani-Ana Radmilović i Makro Jelić iz organizacije Svi za Kosmet\nFoto: arhiva Žani-Ana Radmilović\nČlanovi humanitarne organizacije (HO) Svi za Kosmet objavili su, da je uspešno, završena Vaskršnja akcija 2020. „Sa zadovoljstvom možemo da vas izvestimo da su premašena očekivanja i da je sakupljeno preko 2.500.000 dinara (21.331evra)“ stoji u saopštenju ove organizacije.\nAkcija je trajala 34 dana. Po rečima organizatora, ona je ujedinila preko 700 donatora širom sveta i to od Australije, pa preko Evrope (sa akcentom na srpsku braću i sestre u Nemačkoj) i sve do Amerike.\n„Uz ovaj sakupljeni iznos, u saradnji sa kompanijom Mocart pomognut je Klinički centar u Kosovskoj Mitrovici iznosom od 10.000 evra“, rečeno je u organizaciji Svi za Komet.\nKao što su najavili pomoćiće 11 unapred određenih porodica, Narodnu kuhinju, dve svetinje, dva veterana, jedno bolesno dete.\n„Učestvovanjem u kupovini respiratora dali smo i svoj doprinos u borbi protiv korone. Ponosni smo na naš narod koji je uprkos svetskoj krizi još jednom pokazao da je tu za svoje sunarodnike kada je najpotrebnije.\nPuni radosti možemo slobodno reći da je opravdan slogan ovogodišnje Vaskršnje akcije: KADA JE NAJTEŽE, SVI ZA KOSMET!“ istaknuto je u HO Svi za Kosmet.\nŽani-Ana Radmilović iz Dortmunda je uz svoju braću u organizaciji Zorana Ćirića predsednika HO Svi za Kosmet i Marka Jelića (obojica iz Srbije) i sve ostale članove vrlo uspešno vodila ovu akciju, kao i sve prethodne.\nStotine i stotine postova preko društvenih mreža je uputila našem narodu, predstavnicima firmi i raznih udruženja sa molbom da se uključe u akciju i pomognu. „Pošto sam se bavila humanitarnim radom, saradnja sa HO Svi za Kosmet, čiji sam sada deo, bila je idealna prilika da pomognem matici i onima kojima je u njoj najpotrebnija pomoć, našem narodu na Kosovu i Metohiji. Iz tog razloga ove akcije za mene predstavljaju dokaz zajedništva i koliko mnogo možemo zajedno kada se složimo i usmerimo na jedan cilj“, istakla je Žani-Ana Radmilović za portal Rasejanje.info.\nOna je naglasila, da sa svojom braćom i sestrama vredno radi na osnivanju organizacije i u Nemačkoj, „tako da će naš narod koji živi ovde biti u još većoj mogućnosti da pomogne“.\n„Takođe, cilj nam je i da imamo redovne donatore, koji će svakog meseca sumom po izboru pomagati rad organizacije. Pozivamo i ljude da se ne libe da doniraju i 5 evra, jer nije važna suma, važno je da imamo želju da pomognemo i nešto po tom pitanju i uradimo“, dodala je naša sagovornica.\nOna je najavila i Vidovdansku akciju i pozvala sve ljude da već sada budu deo nje. Godišnje, organizacija Svi za Kosmet ima nekoliko akcija i svaka je „prilika da učinimo dobro delo“.\nOsećaj kada se nekom pomogne je divan. „ Želim svima da dožive taj osećaj kada nekome iskreno pomognu. To je osećaj sreće, zadovoljstva, ponosa. I osećaj da ne želiš da staneš, nego da pomogneš još. Zbog toga pozivam sve da se priključe našim akcijama i da se i sami uvere kako njihovo malo nekome znači mnogo. Mi redovno objavljujemo izveštaje gde je novac utrošen, tako da svako može da se uveri u naš rad i da bude deo njega“ dodala je Žani – Ana.\nZa kraj Žani-Ana Radmilović nije krila potrebu da se srpski narod sa svih teritorija na kojima živi, ujedini. „Rođena sam u Nemačkoj, ali moje poreklo je iz Zapadne Slavonije. Nažalost, sticajem okolnosti još uvek nisam bila na Kosmetu, ali će se i to uskoro promeniti. Meni je najvažnije ujedinjenje svih nas i poverenje. Mi smo jedan narod bez obzira gde se ko nalazio. Nije bitno odakle je ko, važno je da imamo želju i volju da pomognemo i olakšamo opstanak našeg naroda na Kosovu i Metohiji“, poručila je za kraj Žani – Ana Radmilović.\nSa ponosom u organizaciji ističu da će, od sledeće akcije i u Australiji imati zastupnika. Članovi HO Svi za Kosmet su do sada uradili puno. Na nama u rasejanju je, samo, da im novčano pomognemo. Koliko ko može će zasigurno omogućiti Srbima na Kosovu i Metohiji da žive daleko pristojnije nego danas i poslaće im se jasan signal da je njihova borba za opstanak na tom području i prava i ispravna.\n← Danas se slavi Đurđevdan\nOd nedelje (10. maja) ponovo službe na Švarcvaldu →\nRazvoj Srpske dopunske škole u Francuskoj od 2015. godine\n25.05.2020 25.05.2020 Katarina\nMarko Kešelj i Srbi za Srbe organizuju treće donatorsko veče za Kosovo i Metohiju u Beogradu


Dodik: Moguća saradnja Srpske sa kompanijom “Dojče Telekom”\n13.04.2018. / 15:40\nBANJALUKA, Predsjednik Republike Srpske Milorad Dodik ocijenio je veoma uspješnim današnje sastanke u Bonu i zahvalio upravi “Dojče telekoma” na rješenjima koja su ponudili s ciljem uspostavljanja saradnje sa Srpskom.\n“Razgovarao sam sa članovima Uprave ‘Dojče telekoma’ zaduženim za inovacije i saradnju sa drugim državama, kao i sa najvažnijim ljudima iz Centra za sajber odbranu, odnosno za borbu protiv sajber kriminala o mogućoj saradnji sa Republikom Srpskom, kao i mogućnostima edukacije naših ljudi i implementacije nekih projekata”, rekao je Dodik u telefonskoj izjavi Srni iz Bona.\nOn je naglasio da će veoma brzo, već u toku godine, biti razrađena strategija saradnje i akcioni plan implementacije nekih odredaba koje su danas dogovorene.\n“U svakom slučaju bila je ovo uspješna posjeta tokom koje mi je prezentovan rad jedne od najmoćnijih firmi u svijetu koja se bavi ne samo telekomunikacijama i informacionim tehnologijama, nego i borbom protiv sajber kriminala, za šta smo i mi zainteresovani”, istakao je Dodik.\nOn je naglasio da je razgovarano i o projektima “pametnih i sigurnih gradova”.\n“Sa rukovodstvom ‘Dojče telekoma’ dogovoreno je da u okviru pilot projekta odaberemo jednu od lokalnih zajednica u Srpskoj kako bismo primijenili dostignuća i rješenja ove kompanije koja se odnose na koncepciju pametnih i sigurnih gradova”, istakao je predsjednik Srpske.\nOn je ocijenio da je veoma važno uspostaviti dobro saradnju sa kompanijama poput “Dojče telekoma”. Srna\nTagovi: bondodikdojce telekomrssastanak\nKomentari na članak: Dodik: Moguća saradnja Srpske sa kompanijom “Dojče Telekom”\nNije mi jasna njegova uloga. Telekom Srpske je prodat Srbiji i u čije ime on sada govori.\nMože li mi neko odgovoriti?\n14.04.2018 u 6:34\nPrema ovom tekstu on uopste ne govori u ime telekoma vec u ima Republike Srpske. Mada mi se cini da je ovo suplja prica.\nMalo reklamiranja i nista vise. Da je zazivilo 10% projekata o kojima su razgovarali nasi politicari u inostranstvu, Republika Srpska bi bila kao Svajcarska.\n14.04.2018 u 8:28\nPredsjednik je razgovarao sa Borislavom Tadićem, banjalučaninom koji je dogurao do uprave Deutsche Telekoma i koji je ovih dana u Privrednoj komori RS držao prezentaciju o digitalizaciji. Njih dva su razmijenili iskustva o odbrani od sajber napada i navedena iskustva će se primjeninti u zaštiti regularnosti narednih izbora.\n14.04.2018 u 8:51\nSamo jos Disneyland nije zvanicno posjetio!!!\n05.10.2021 u 20:24\nTada je išao da sredi saradnju Prointera sa SAP-om preko zemljaka. jer je SAP veliki partner. Kad vidite ovakve stvari tražite vezu i mašta tu pomaže


Obaveštenje – Isteka mandata 4 članova Upravnog odbora NKRM-le – KPMM\nObaveštenje – Isteka mandata 4 članova Upravnog odbora NKRM-le\nPriština – 06. avgusta. 2020\nIsteka mandata 4 članova Upravnog odbora NKRM-le\nNezavisna komisija za Rudnike i Minerale kao nezavisna institucija odgovorna je Skupštini Kosova preko Upravnog Odbora NKRM-le, u nskladu sa Zakon o Rudnicima i Mineralima, Zakon o Bezbednosti na Radu u Rudarskoj Delatnosti i Strategiju Rudarstva Republike Kosova 2012-2025.\nSadašnji Odbor direktora, koji se sastoji od 5 članova, od kojih su četiri uključujući predsednika Odbora, Musa Shabani i ostale članove, Azem Rexhaj, Kemajl Zeqiri, Festim Kutllovci, koji je započeo 6. maja 2015, okončan je njihov rad kao članovi Odbora 05. avgusta 2020. godine, dok je do 23. marta 2021. godine ostaje član Odbora Avdi Konjuhi.\nTokom ovog 5 godišnjeg perioda, članovi Odbora kao učesnici u rukovodstvu NKRM-le, pokazali su visoke performanse u primeni politika / strategija u rudarskom sektoru, kao i u sprovođenju zadataka i odgovornosti u skladu sa Zakonom o Rudnicima i Mineralima.\nTakođe, Odbor NKRM-le je učestvovao u raznim sastancima u inostranstvu, kao i na domaćim, međuinstitucionalnim sastancima, konferencijama, sastancima koji su se pokazali uspešnim za Nezavisnu Komisiju za Rudnike i Minerale kao instituciju, kao i za ekonomski aspekti na nivou države.\nTokom perioda kada su bili prisutni u sastavu Odbora NKRM-le, izdato je ukupno 1093 dozvola i licenca, od kojih su 463 Licence za Istraživanje, 231 Licence za Eksploataciju i 399 Dozvole za Posebne Aktivnosti.\nDirektor NKRM-le je obavestio Odbor da je konkurs za novih članova Odbora raspisala Vlada Republike Kosova 28.07.2020.\nNa osnovu zakonskih postupaka za izbor članova Odbora, nije predviđeno da novi Odbor dođe u toku ovog meseca, to znači da će NKRM-le ostati bez odbora i bez mogućnosti donošenja odluka posebno izdavanja licenca i dozvola za neodređeni rok do izbora novog Odbora.\nNa poslednjem sastanku Odbora, Odbor se složio sa izjavom direktora NKRM-le, da će NKRM-le jedno vreme ostati bez Odbora i bez mogućnosti da donosi odluke zbog nedostatka kvoruma, kao i NKRM-le zaostaje za administrativna pitanja.\nNakon analize prethodnih praksi NKRM-le, Odbor se složio da donese odluku na osnovu prakse Odbora NKRM-le 2014. godine, kada je Odbor doneo odluku o imenovanju V.D. predsedavajućeg.\nNa osnovu toga, Odbor je odlučio da u skladu sa članom 59. tačkom 1. i članom 62. ZRM-le, imenuje V.D. predsedavajućeg g. Avdi Konjuhi.\nV.D. predsedavajućeg vrši zadatak Predsedavajućeg do imenovanja predsedavajućeg od strane Skupštine Republike KosovA.


MyCity » Windows -> Drajveri » Reinstal sistema i driver za grafu\nPoslao: 01 Jan 2011 10:23\nNapisano: 31 Dec 2010 23:00\nDesava mi se jedna veoma cudna stvar.. Instaliram Windows 7, isntaliram driver za grafu, i posle restarta graficka odjednom kao da nestane, kaze mi da nema prikljucene nVidia kartice, rezolucija mi ode na 800*600. Probao sa 2 kartice, sa obe je isti problem, u cemu moze biti problem? Takodje prilikom prvog starta Windowsa prijavi mi uvek da se neka komponenta Crashovala, ponekad mi pri instalaciji podesi rezoluciju na full HD, a ponekad celo vreme bude 800*600, ljudi, zna li neko sta se to desava sa mojim kompom?!\nDopuna: 01 Jan 2011 10:23\nEvo sad prodje grafa, sad nece zvuk! Krene da instalira i odjednom samo prekine.. Ljudi pomagajte cim se otreznite, ovo je nesto ozbiljno!\nPoslao: 01 Jan 2011 11:22\nmozda u drugim komponentama\nprobaj na win xp-u\nako nece,onda ti je nesto crklo\nPoslao: 01 Jan 2011 13:37\nEvo ovako, ajmo iz pocetka, da krenem od konfe, posto moguce je da je tu problem..\nAMD Sempron 64 2800+ (Podignut 800 Mhz, bez dizanja voltaze, ploca mi ne prikazuje tu opciju uopste, moze biti da je bas tu koren svih problema koje cu navesti!)\n1x 512MB i 1x 1GB DDR 400 (Radi na 150 mhz, efektivnih 300, zbog dizanja FSB-a)\nHitachi Deskstar 400GB SATA II\nKucista bez, radi na stolu, mada to je totalno nebitno..\nEvo, da krenem iz pocetka.. Pre par dana odlucio sam da zamenim postojeci sistem koji je datirao jos od stare masine, novim, da sve osvezim i prilagodim postojecoj masini, posto sam imao stari ATA disk sa jednom praznom particijom, da nebi rovario i izvlacio podatke sa novog, odlucio sam da inst. Win7 na nju, sve je lepo proslo, sve sam inst. i radio je neko vreme, sve dok nisam reinstalirao drajvere za grafu, restartovao sistem i samo je odjednom kartica totalno potala nevidljiva za Win, rezolucija je pala na 800*600.. Posto mi je to bio samo testni sistem da vidim kako ce raditi, odlucim ja sa istog diska da instaliram na SATA disk, lepo prosla inst. kada se restartovao pojavila se greska da fali neki fajl, zacudilo me jer sam bio uveren da je disk ispravan, opet sam inst. i opet je falio fajl, ali ovog puta drugog naziva.. Iz treceg puta sam uspeo, Win je prepoznao karticu, ali posto ja imam potrebu da se igram malo na tom kompu, bili su mi potrebni nVidia driveri, lepo je instalirao, i ja ga restartujem kada on opet isti problem, opet ja oborim sistem, ovog puta inst. neke stare drajvere, opet isto, obrisem ih iz sistema i opet se sve vrati kako treba.. Sada iz svakog 2.-3. puta mi prodje inst. sistema Ovo sa zvukom nem pojma sta je bilo, uglavnom radio je jedno vreme posle toga, zvucna je ispravna. Ima li neko neki konkretan predlog sta je u pitanju??!!\nPoslao: 01 Jan 2011 13:43\nprobaj sa nekog drugog diska da instaliras win i ne moj opet brisati drajvere za graficku\nPoslao: 01 Jan 2011 15:11\nUbacio sam neku staru grafu, i evo ga, radi ko sat Nije mi jasno onda sto 8800GTS pravi toliki problem..?\nPoslao: 01 Jan 2011 15:31\nMoguce da je problem izazvan overklokom procesora (koji si ti uradio ako sam ja dobro razumeo tvoju poruku) pri cemu se promenila i frekvencija PCIe magistrale i ona je automatski postala nestabilna a kartica koju imas (8800) prilicno je osetljiva na promenu frekvencije pomenute magistrale (verujem da se zato cas vidi, cas ne vidi u sistemu). Vrati sve na default setovanja i testiraj sistem.\nPoslao: 01 Jan 2011 18:23\nNapisano: 01 Jan 2011 15:41\nJasno mi je da se menjanjem FSB-a menja frekvencija PCIe magistrale, ali meni je u BIOS-u neprekidno stajalo 100Mhz, to me zbunilo, znaci kartica se videla sve dok se ne instaliraju driveri. Evo sad radi 6200le bez problema, moracu uzeti drugi HD da vidim sta se desava, jer cim ubacim 8800 ne samo da mi se oko grafe sve pogubi, nego sistem postaje uzasno nestabilan..\nDopuna: 01 Jan 2011 18:09\nO covece, svaka cast, vratio sam FSB i sad je sve ok, sad samo jedno pitanje, na koliko da stavim PCIe clock kada FSB podignem na 300, i sta da stavim kod opcije prema cemu da sinhronizuje PCI clock.\nDopuna: 01 Jan 2011 18:23\nEvo vratio se opet problem.. Zamenuo sam samo HD i sve se vratilo na staro..!\nPoslao: 02 Jan 2011 18:38\nAj resetuj BIOS, preko pinova ili vadjenjem baterije na par minuta.\nJel i dalje postoji problem?\nPoslao: 03 Jan 2011 09:52\nNapisano: 02 Jan 2011 19:13\nProblem resen druze, hvala ti do neba!\nDopuna: 03 Jan 2011 9:52\nSamo ako moze jos neko da mi objasni ovde, da ne postavljam novu temu u delu Hardware, kako da postavim onda PCIe clock ili vec to sto je pravilo problem tako da normalno radi kada FSB stavim na 300, nazalost moram na 300 posto je mnozilac 8, a znam da se tada dosta povecava cela sistemska magistrala, ali i tih 2,4 je meni malo Nisam siguran da je PCIe pravio problem, bio sam ga vratio na default, ali i onda je pravilo probleme, tako da bas nisam siguran u cemu je problem bio.\nPoslao: 03 Jan 2011 11:42\nReci ti meni, jel si dobio nesto tim overklokom? Tj. jel imas nekih osetljivo-vidljivih poboljsanja? Kako se krecu temperature? Jel si istestirao masinu nekom aplikacijom gde se pokazala kao stabilna?


Парастос за погинуле припаднике Војске Републике Српске | Јадовно 1941. – КУЛТУРА СЈЕЋАЊА\nParastos za poginule pripadnike Vojske Republike Srpske\nU Obudovcu kod Šamca danas je služen parastos za 44 poginula borca i 33 civilne žrtve odbrambeno-otadžbinskog rata sa ovog područja.\nPomen u Obodovcu kod Šamca Foto: SRNA\nNačelnik opštine Šamac Đorđe Milićević istakao je da je ovo jedan od najbitnijih godišnjih parastosa na području ove opštine s obzirom da je riječ o najvećoj mjesnoj zajednici i jednoj od mjesnih zajednica koja je imala najveći broj žrtava u otadžbinskom ratu.\nMilićević je dodao da je obaveza lokalne, republičke i vlasti na nivou BiH očuvanje prava svih boraca na području cijele Srpske.\n“Opština Šamac je u proteklom periodu pomagala porodice poginulih boraca. Naš zadatak je da to nastavimo u još većoj mjeri koliko to budžet bude dozvoljavao”, dodao je Milićević.\nOn je naveo da će njegov zadatak naredne godine biti izrada monografije Druge posavske brigade.\n“O njoj i rezultatima u otadžbinskom ratu malo se zna. Zadatak svih nas je da dokumentujemo sve što se dešavalo na području Posavine tokom četverogodišnjeg otadžbinskog rata”, naglasio je Milićević, dodajući da će u narednom periodu porodice poginulih boraca imati punu podršku lokalne zajednice.\nŠamac – obilježene 24 godine od osnivanja Druge posavske …\nŠamac: Parastos za 114 poginulih boraca VRS i 22 civilne …\nU Lugovima služen parastos za poginule borce i civile …


Lugolov rastvor - Wikipedia\nLugolov rastvor (lat. Iodi solutio aquosa sin. solutio Lugoli) je vodeni rastvor joda koji ima široku primenu kao antiseptik, reagens i, veoma retko, kao suplement joda. Naziv je dobio po francuskom lekaru, Žan Gijom Lugolu, koji ga je prvi spravio.\nTo je mrkocrveni rastvor koji sadrži 5% joda u 10% rastvoru kalijum-jodida, što čini koncentraciju joda od oko 130 mg/ml. Jod je nepolaran molekul, veoma slabo rastvoran u vodi, pa prisustvo kalijum-jodida olakšava rastvaranje preko formiranja trijodidnih jona. Identifikacija se vrši na jodidni jon, najčešće putem njegove oksidacije do elementarnog joda pomoću permanganata u kiseloj sredini, pri čemu se organski sloj (najčešće hloroforma) boji ljubičasto. Rastvori slični po sastavu Lugolovom, koriste se kod jodometrijskih titracija.\nOsim kao lokalni antiseptik u tretiranju rana, Lugolov rastvor se koristi i za detekciju prisustva skroba u organskim smešama, gde jod interaguje sa agregatima skroba, ugrađujući se u heliks amiloze što se vidi kao mrkoplavo obojenje. Kod patološkog stanja amiloidoze, naslage ovog polisaharida mogu biti toliko obimne, da se zahvaćena tkiva intenzivno boje u kontaktu sa Lugolovim reagensom. Tokom kolposkopije, na vaginu i grlić se nanosi Lugolov reagens, pri čemu se normalno tkivo boji braon, dok svetlija obojenja ili potpuni izostanak obojenja može da ukazuje na patohistološke promene i indikuje potrebu za biopsijom. Ovo se naziva Šilerovim testom.\nLugolov rastvor se nekada koristio i kao suplement joda, kod odraslih obolelih od hipotireoidizma, ali je danas ta primena potisnuta, i uglavnom zamenjena preparatima jodata ili jodita. Neposredno posle Černobiljske katastrofe, u Poljskoj je Lugolov jod primenjen na gotovo celu populaciju u profilaksi akumulacije radioaktivnog joda (131I) u tireoidnoj žlezdi.\nKao antiseptik, Lugolov rastvor mogu zameniti drugi preparati joda, alkoholni analog odn. tinktura joda ili preparati koji sadrže jodofore, npr. povidon-jod.\n↑ Lugol's iodine, Pristupljeno 11. 4. 2013.\n↑ Henrz Welch, Albert C. Hunter (1940). "Method for Determining the Effect of Chemical Antisepsis on Phagocytosis" (PDF). American Journal of Public Health.\nDobavljeno iz "https://sh.wikipedia.org/w/index.php?title=Lugolov_rastvor&oldid=1582042"\nOva stranica je zadnji put izmijenjena 21:15, 7 maj 2013.


KAD UDARI DIV NA DIVA Jokić je bio čudesan, ali se radovao rekorder Porzingis\nKošarkaši Denvera doživeli su i treći poraz ove sezone, pošto su u noći između ponedeljka i utorka izgubili od Njujork Niksa sa 110:116, a susret su obeležili naš Nikola Jokića i Kristaps Porzingis.\nDuel asova: Nikola Jokić i Kristaps Porzingis\nIzostao je duel dva asa na Evrobasketu, ali je zato publika u NBA ligi mogla da uživa u sudaru momaka koji će sigurno godinama biti glavni akteri najjače lige na svetu.\nNaš Jokić je prikazao još jednu blistavu partiju, dok je letonsko čudo Porzingis zabeležio rekord NBA karijere.\nSrpski centar je umalo zabeležio i četvrti uzastopni dabl-dabl, kao starter je za 30 minuta bio najbolji igrač Nagetsa sa 28 poena, osam skokova i dve asistencije uz po jednu ukradenu loptu i blokadu. Jokić je za dva šutirao 3/5, trojke čak 6/10, a slobodna bacanja 4/6.\nIpak, Porzingis je bio nezaustavljiv, imao je svoje najbolje NBA veče i uzvratio je sa najboljim učinkom karijere od 38 poena, na šta je dodao sedam uhvaćenih lopti i dva uspešna dodavanja, kao i tri rampe.\nPored neverovatnog Letonca, dvocifreni u Niksima bili su i Kajl O'Kvin sa 15, Tim Hardavej junior sa 13, Enes Kanter i Kortni Li sa po 12, odnosno Dag Mekdermot sa 11 poena.\nNeprikosnovenog Jokića u poraženom taboru pratili su Džamal Marej sa 20 i Geri Heris sa 18, dok je Emanuel Mudiaj dodao 15, a Vil Barton 13.\nBoston - San Antonio 108:94\nMajami - Minesota 122:125 - produžetak\nNjujork - Denver 116:110\nHjuston - Filadelfija 107:115\nMemfis - Šarlot 99:104\nNju Orleans - Orlando 99:115\nJuta - Dalas 104:89\nPortland - Toronto 85:99\nLA Klipers - Golden Stejt 113:141


NOVI SPORTSKI TERENI: Nastavlja se ulaganje u sportsku infrastrukturu\nGrad Bor i kompanija “Lidl” Srbija rekonstruisali su sportske terene u dvorištu borskih srednjih škola. Jedan od najvećih trgovinskih lanaca na svetu pomogao je obnovu igrališta, pa su tako tereni za male sportove dobili novi asfalt, košarkaške table i postavljena je zaštitna ograda. (više…)\n17.09.2019. - 11:01 u Vesti


SUPERLIGA SRBIJE: Odlično drugo poluvreme Partizana, Markovićev prvenac, Natho delio lopte na tacni! - Domaći fudbal, Fudbal, The Best Of, Top News\nHotSport»Domaći fudbal, Fudbal, The Best Of, Top News»SUPERLIGA SRBIJE: Odlično drugo poluvreme Partizana, Markovićev prvenac, Natho delio lopte na tacni!\nAleksandar Ilić| 2019-09-14T22:21:23+02:00\t14. sep 2019. 22:21|4 Comments|HotSport\nProtivnik je bio Proleter, a na stadionu Karađorđe Partizan je slavio ubedljivo sa 3:0. Nakon nešto lošijeg prvog poluvremena odličan je Partizan bio u drugoj deonici, treba istaći Bibrasa Natha koji je kod dva pogotka bio asistent.\nNa samom početku meča imao je Partizan nekoliko polušansi, ali nije ugrozio gol Petrića. Crno-beli su imali incijativu i kontrolu lopte od početka meča. Veliku šansu imali su crno-beli u 17. minutu. Odlično je Bibras Natho proigrao Nemanju Miletića, ali je njegov udarac završio kraj stative. Tri minuta kasnije ponovo je plejmejker bio Natho, ovog puta probao je da proigra Stevanovića, ali nije mu pošlo za rukom.\nU 22. minutu Stevanović je probao iz daljine, ali je Petrić uspeo da odbrani. Pavlović je spustio loptu za Aleksandara Šćekića koji se našao u velikoj prilici u 23. minutu, njegov udarac sa metra od gola završio je preko prečke. U nastavku meča usledio je malo mirniji period, te se na poluvreme otišlo rezultatom 0:0.\nU nastavku se nastavilo istim tempom. Pritiskao je Partizan, već u 55. minutu dobra šansa za crno-bele. Centrirao je Zoran Tošić, a Strahinja Pavlović glavom šutira preko gola. Samo minut kasnije Tošić je doneo prednost Partizanu. Tošić se oprobao sa ivice šesnaesterca, njegov projektil završio je iza leđa Petrića.\nImao je šansu i Umar Sadik, odlično ga je pronašao FIlip Stevanović, a napadač Partizana promešao je odbranu Novosađana, ali je na kraju uspeo samo da pogodi stativu. Od 63. minuta na terenu se našao i povratnik Lazar Marković što je izazvalo oduševljenje crno-belog dela publike. Bibras Natho je odlično proigrao Sadika u 75. minutu, a napadač je imao lak posao da povisi na 2:0.\nNastavio je Natho da deli lopte, Lazar Marković je petnaest minuta nakon ulaska u igru iskoristio odličnu loptu Bibrasa Natha i došao do trećeg gola. Partizan je strpljivo igrao u napadu u završnici meča, ali nije došlo do nove promene rezultata. Crno-beli u dobrom raspoloženju čekaju utakmicu protiv AZ Alkmara u Ligi Evrope.\nPROLETER: Petrić – Tanasin, Andrejević, Lukaševič, Kovačević – Pejić (od 57. Balabanović), B. Jovanović – Čolović, Marjanović, Novaković (Ruščević) – Babić.\nPARTIZAN: Stojković – Miletić, Vujačić, S. Pavlović, Brežančić – Šćekić, Zdjelar – Tošić (Marković 63), Natho, Stevanović (Ivanović 84) – Sadik (Asano 74).\nTAGOVI: Partizan, Superliga Srbije, Proleter\nAnonimni 14.09.2019. at 22:26- Odgovori\t (0)\t (0)\nPrvi gol posle faula za domacina a u nastavku akcije ofsajd Sadika najblizi golu preskace loptu i zbunjuje golmana ofsajd ko kuca\nZoranZA 14.09.2019. at 22:41- Odgovori\t (0)\t (0)\nMa ne.Bio penal na 17 m.\nCrni 14.09.2019. at 22:44- Odgovori\t (0)\t (0)\nZato je penal cz regularan ajd cuti i gledaj u vase dvoriste\nVozd 14.09.2019. at 23:48- Odgovori\t (0)\t (0)\nPozdrav od Bojana Radovanovica, sve se vraca


The Nail Gun Massacre (1985) ~ Horor i SF Filmovi - Opis i radnja filma\nU ovom slučaju pomenute delatnosti nisu (sasvim) bez razloga: naime, u prologu filma vidimo grupu građevinskih radnika kako na gradilištu siluje jednu bespomoćnu devojku. Izvestan period kasnije radnici počinju da stradaju od strane jedne osobe maskirane u bajkerski kombinezon koja u njih ispaljuje eksere iz pneumatskog pištolja. Prvi strada worker koji sa svojom porodicom živi u šumi, nakon njega onaj drugi što živi u gradu a posle njega se ubistva ređaju k'o na traci, tolikom brzinom da ih lokalni šerif i lekar mogu ispratiti samo na radio stanici šerifovog automobila. Maskirani ubica se neupadljivo kreće pustim okrugom u svom mrtvačkom Kadilaku (tovarni prostor verovatno koristi za skladištenje municije tj. eksera) a da nije u pitanju sasvim staložena ličnost i da ovo nije samo brutalni slasher osvete govori i podatak da od njegovog pištolja stradaju i članovi porodice silovatelja, njihove devojke, poznanice pa čak i ničim izazvani stoperi, dakle i nevini ljudi.\nRecimo da je 50% ovog filma zadovoljavajuće i to pod uslovom da ste pasionirani fan horora 80-ih. Svidelo mi se što se kompletna radnja filma dešava danju pa se čulo vida ne zamara mrklim mrakom i ubicom u crnom odelu koji se šunja po okolnom grmlju. Sve se savršeno jasno vidi, čak ni specijalni efekti nisu prikriveni, pusti predeli ruralnog Texasa deluju jezivo pusto ali na neki način i lepo dok zvučna podloga upotpunjuje utisak a u nekim momentima i pojačava jeziv dojam. Kao i obično kod neprvoklasnih ostvarenja ovog godišta - šum doprinosi utisku autentičnosti a u slučaju The Nail Gun Massacre tu je i zaista odlična sintisajzerska muzika, muzika koja je za klasu iznad ostalih elemenata filma. Gluma nije toliko loša (naravno, imajući u vidu da se uglavnom pojavljuju tad-i-nikad-više glumci) a režija je takođe zadovoljavajuća, posebno ako se ima u vidu da su se iza kamere nalazili likovi kojima je ovo prvi i jedini film u kratkoj filmskoj karijeri.\nLista negativnih stvari je nažalost duža... Prvo što ćete primetiti je slab scenario, skoro amaterski, pa se likovi (a pogotovo oni mlađi i buduće žrtve) sporazumevaju zaista neuverljivim rečenicama tokom kojih se trude da budu duhoviti. Ipak, najveća nelogičnost su one-lineri maskiranog ubice koji u svoj svojoj osvetoljubivosti nalazi vremena i volje da bude duhovit i - to mu nikada ne uspeva. Ono što je najveći biser filma je da on ima izobličen glas, poput robot-demona, što u kasnijem toku filma nije objašnjeno (ili je meni promaklo). To deluje zaista promašeno pa kadrovi u kojima se on pojavljuje umesto da budu napeti ili jezivi deluju uglavnom klinački, kao da je na ekranu neki od Moćnih rendžera a ne krvolok koji slashuje. Na dotične dečije junake podseća i kompletna pojava ubice sa pneumatskim pištoljem, od njegovog odela pa do kacige čiji je vizir izlepljen izolir-trakom. Ok, to i nije toliki promašaj ali njegov glas i ono što on izgovara zaista ruinira kompletan film.\nDalje, prilično je vidljiv mali budžet filma i njegova amaterska produkcija. Ako pažljivije pogledate videćete da se leševi ubijenih pomeraju jer glumci dišu, ekseri u njihovim telesima se klimaju jer su u pitanju samo polutke koje su nedovoljno dobro (i nedovoljno dobro isplanirano) zalepljene za njihove obraze, lobanje, mošne i druge delove tela. Amaterizam se vidi i na polju scenarija koji nije osmišljen tako da sadrži finalnu devojku već se stradali ređaju kao na traci; prvo se pojavljuje jedan par, pa kada on strada pojavljuje se drugi i tako redom. Svako dobije svojih nekoliko minuta i svi su podjednako bitni tj. nebitni za film jer nema glavnog glumca, osim ubice, šerifa i doktora, naravno. Svaka muška žrtva je praznoglava i samo su mu žene u mislima dok su devojke raspoložene isključivo za provod i seks. Amaterizam nije zaobišao ni režiju, pa tako vidimo dosta suvišnih scena, koje su tu verovatno u službi produžetka filma, a vidimo i nekoliko predugačkih scena koje ubijaju tenziju i povećavaju dosadu (poput zaista dugačke scene seksa uz šumsko drvo).\nFilm poseduje i problematične detalje, poput onoga da šerifov automobil nema značku, ili da doktor baš i ne liči na doktora, niti se ijednog trenutka vidi njegova ordinacija. Ipak, ubistva u filmu jesu brutalna, uglavnom su zabavna, a film poseduje prepoznatljivu atmosferu tog vremena što će pojedini gledaoci ceniti više od digitalne fotografije, moderne produkcije ili neočekivanog završetka. Sve ove nabrojane stvari i nisu veliko iznenađenje jer je The Nail Gun Massacre u najmanju ruku drugorazredni film tog doba i od toga ne beži ni za trenutak. Film je snimljen da ga prodaje njegov naslov, da se sredinom 80-ih iznajmljuje na VHS kasetama a, uostalom, delu gledalaca tog doba (pa i danas) i ne treba više od jednog tajanstvenog krvnika koji deli svoju krvavu pneumatsku pravdu.\n+ izgled krajolika, zvučna podloga i ukupna atmosfera\n+ nekoliko veoma brutalnih i veoma krvavih ubistava\n— komično-promašena pojava ubice i njegov robotski glas\n— slab scenario, slabi sporedni likovi i gluma nekih aktera\n— nekoliko suvišnih i predugačkih scena; jeftini efekti


Tanja Tepavac – Page 2 – Časopis InterFON\nTanja Tepavac (Page 2)\nNajnovija istraživanja pokazuju da je korišćenje mobilnog telefona u vožnji jedan od najučestalijih uzroka saobraćajnih nesreća. Upravo zbog toga Volkswagen je realizovao ovu malu kampanju kako bi podigao svest o tome koliko je opasno koristiti mobilni telefon u vožnji. Pogledajte o čemu je reč. Pročitajte još: MISLITE DA DOBRO VOZITE?Pročitaj više…\nOn: 15. April 2014.\nMarketinška agencija Mullen iz Bostona je realizovala jedan odličan projekat. Naime, objavili su konkurs za “Najteži posao na svetu” gde se radi 24 sata dnevno, 7 dana u nedelji, neophodna su znanja iz mnogih oblasti, nema pauza ni odmora i za koji se ne dobija plata. Ove uslove su kandidati čuliPročitaj više…\nMnogi smatraju da su nas moderan svet, tehnologije i brz način život otuđili, da više ne marimo za druge, da okrećemo glavu kada su drugi u nevolji, da gledamo samo sebe. Natpis na leđima ovog čoveka “F*** the poor” je izazvao burne reakcije prolaznika. Da li su one bile iskrene?Pročitaj više…\nHead & Shoulders je u Poljskoj sproveo veoma zanimljivu kampanju u kojoj su učestvovali i psiholozi, inženjeri i naučnici. U jednom butiku za muškarce su napravili specijalnu kabinu. Ukoliko neko provede previše vremena u njoj, ona se “aktivira”. Promeni se svetlo, čuju se tipične reči koje žene često upotrebljavaju kadaPročitaj više…\nTwitter ima nove kancelarije. I to kakve! [FOTO]\nKoliko su radno okruženje i ambijent bitni za produktivnost i kreativnost na poslu mogli ste da vidite u tekstu KANCELARIJE IZ KOJIH NE BISTE HTELI DA IZAĐETE gde su se našle skoro sve najveće, najpopularnije i najbolje kompanije sveta. Twitter je jedna od njih. Društvena mreža koja je na kraju 2013. godinePročitaj više…\nU ljudskoj prirodi je da se nekako loše stvari i loše vesti mnogo brže šire od onih dobrih. Pogledajmo samo dnevne novine. Vesti iz crne hronike su postale stalni stanovnik naslovnih strana. Postavlja se pitanje – da li i dobra dela deluju na ljude istim intenzitetom, samo se o njimaPročitaj više…\nTamara Knight predstavlja novi singl „Pozovi me“. Upoznali ste je pre nekoliko meseci u pesmi „Hit“ zajedno sa Vudu Popajem. Tamara nešto više od godinu dana radi na svom debi albumu koji je sviran uživo sa mnogobrojnim muzičarima. Kako si se našla u muzici? Kako su izgledali tvoji počeci? SasvimPročitaj više…\nOn: 4. April 2014.\nStudenti u Srbiji – odavno ugrožena vrsta, sada već na ivici istrebljenja. Reforma je postala arhaična reč, a rečenica „reforma u obrazovnom sistemu“ čak ni ne postoji (predizborne kampanje se ne računaju, ne verujemo valjda i dalje u bajke?). Ali nam je zato svima veoma poznata ona gde se pominjePročitaj više…\nOn: 26. March 2014.\nImali ste prilike da na našem sajtu u više navrata vidite neke od najzanimljivijih i najoriginalnijih biografija koje je video ceo svet. Sigurno ste pročitali CV NE ČINI KANDIDATA, ALI MNOGO GOVORI O NJEMU i OVAKAV CV JOŠ NISTE VIDELI, ali ni u jednom od tih tekstova niste mogli da viditePročitaj više…


BIC Akbank T.A.Ş., Carrefoursa Adana (Turska) (SWIFT kod).\nNaziv banke: Akbank T.A.Ş., Carrefoursa Adana\nFaks: +90 322 2569911\nBIC Akbank T.A.Ş., Carrefoursa Adana (Turska) (SWIFT kod)\nBIC za Akbank T.A.Ş., Carrefoursa Adana u gradu Adana je AKBKTRISXXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nSedište banke je Akbank T.A.Ş., Carrefoursa Adana u gradu Adana. Shodno tome, Adana se nalazi u zemlji Turska. Akbank T.A.Ş., Carrefoursa Adana se može kontaktirati na 322-2569910.


Šumarski fakultet > Odseci>Pejzažna arhitektura i hortikultura>Studije>Iskustva i saveti\nDetaljnija obaveštenja u vezi sa studijama mogu se dobiti u Službi za nastavu i studentska pitanja ili telefonom (+ 381 11 30 53 812 i + 381 11 30 53 854).\nSvi zaposleni na Fakultetu imaju svoje personalne foldere (specijalne lične naloge) posredstvom kojih ostvaruju brzu i direktnu razmenu informacija sa studentima i kolegama.\nSvi studenti imaju i mogućnost pristupa sopstvenim imejl nalozima posredstvom internet strane Fakulteta. Na internet stranici Šumarskog fakulteta postoji i Help desk, posebno kreiran portal posredstvom koga se mogu postaviti pitanja, dobiti odgovori na najčešće postavljena pitanja.\nSTICANJE POENA NA PREDMETIMA I POLAGANJE ISPITA\nUspešnost studenta u savladavanju predmeta kontinuirano se prati tokom nastave i izražava se poenima. Ispunjavanjem predispitnih obaveza i polaganjem ispita student može ostvariti najviše 100 poena. Studijskim programom predmetni nastavnik utvrđuje srazmeru poena stečenih u predispitnim obavezama i na ispitu. U skladu sa evropskim standardima, uputstvima i praksom TQE (Total Quality Education) odnos poena između predispitnih aktivnosti i završnog ispita je 70:30 (propisano je da se na predispitnim aktivnostima može ostvariti između 30 i 70 poena /odnosno na završnom ispitu između 70 i 30 poena).\nNakon ispunjavanja svih predispitnih i ispitnih obaveza predmetni nastavnik ocenjuje studenta prema skali utvrđenoj Pravilnikom o polaganju ispita i ocenjivanju na ispitu (Glasnik Univerziteta u Beogradu, broj: 136/07) i to:\ndo 50 poena – ocena 5 (nije položio);\nod 51 do 60 poena – ocena 6 (dovoljan);\nod 61 do 70 poena – ocena 7 (dobar);\nod 71 do 80 poena – ocena 8 (vrlo dobar);\nod 81 do 90 poena – ocena 9 (odličan);\ni od 91 do 100 poena – ocena 10 (odličan-izuzetan).\nOcenu daje nastavnik, odnosno ispitna komisija. Ocena se upisuje u indeks, zapisnik o polaganju ispita i matičnu knjigu studenata. Ocena 5 – nije položio, ne upisuje se u indeks i matičnu knjigu studenata. Nastavnik ocenjuje studenta i upisuje završnu ocenu, neposredno po obavljenom ispitu, u prisustvu studenta koji je ispit polagao i studenata koji su ispitu prisustvovali. Pre upisivanja, nastavnik je dužan da studentu saopšti ocenu. Pri utvrđivanju konačne ocene na ispitu uzima se u obzir i rezultat studenta postignut ispunjavanjem predispitnih obaveza.\nStudent ima pravo prigovora na ocenu dobijenu na ispitu ako smatra da ispit nije obavljen u skladu sa zakonom i opštim aktom ustanove, najkasnije u roku od 36 sati od dobijanja ocene.\nPored klasičnih vidova nastave ‒ predavanja i vežbi, sa studentima radimo u projektantskom i planerskom studiju, odnosno specijalno opremljenim laboratorijama:\nlaboratorija za kulturu tkiva,\nentomološka laboratrija sa insektarijumom,\nrasadnik sa plastenikom.\nStudentima ovo omogućava primenu teorijskih znanja i sticanje praktičnih veština, a prednost predstavlja i to što je rad organizovan u malim grupama.\nNaši najbolji studenti sa master i doktorskih akademskih studija već tradicionalno su uključeni i u sam proces nastave ‒ kao demonstratori i saradnici. Studenti doktorskih studija angažovani su i u naučnoistraživačkim projektima.\nStručna praksa studenta Odseka za pejzažnu arhitekturu i hortikulturu obavlja se u brojnim preduzećima, organizacijama i ustanovama, kao što su: JP „Srbijašume”, JP „Vojvodinašume”, JKP „Zelenilo Beograd” i JP „Ada Ciganlija” ‒ Beograd, Institut za Šumarstvo – Beograd, Zavod za zaštitu prirode Srbije, Urbanistički zavod Beograd, Urbanistički zavod Novi Sad, IAUS ‒ Institut za arhitekturu i urbanizam Srbije, Sekretarijat za zaštitu životne sredine Beograda, JP „Gradac” Čačak, JKP „Gorica” Niš, „Naturalist”, „Eco Magic”, „Dažd” i dr.\nSTUDENTSKE AKTIVNOSTI I SARADNJA\nPored angažovanja u Studentskom parlamentu i drugim organizacijama studenata, naši studenti veoma su aktivni u brojnim studentskim radionicama i sekcijama, kako stručnim tako i sportskim, umetničkim i društvenokorisnim. Neretko, u tim aktivnostima studentima se pridružuju nastavnici, koji sa svoje strane iniciraju različite stručne studentske ekskurzije.\nImamo odličnu saradnju i sa institucijama lokalne samouprave i privrednim subjektima, kao i sa nevladinim sektorom. To nam obezbeđuje i bolje uslove za realizaciju profesionalne prakse i drugih studentskih aktivnosti. Naša škola je izuzetno ponosna na društveni doprinos svojih nastavnika, saradnika i studenata, koji se ogleda u aktivnom radu sa decom sa posebnim potrebama u sklopu programa koji se realizuje u saradnji sa Skupštinom grada Beograda.\nPUPA – Podmladak udruženja pejzažnih arhitekata Srbije) je studentsko udruženje formirano februara 2008. godine radi aktivnijeg delovanja studenata pejzažne arhitekture, razmene znanja i iskustava, lakše međusobne saradnje i saradnje sa stranim studentima. PUPA se bavi informisanjem svojih članova o aktuelnim događajima u struci, pronalaženjem raspoloživog prostora za studentske aktivnosti, uspostavljanjem saradnje sa različitim institucijama u cilju prezentacije i realizacije studentskih projekata, kreativnim radom na osmišljavanu različitih akcija u cilju promocije i unapređenja struke, kontaktima sa medijima, sponzorima i donatorima, reklamom i sl.


source.ba | Migrantska kriza - Bit će nastavljen pojačani nadzor državne granice\nVijeće ministara Bosne i Hercegovine upoznato je danas na sjednici o Informaciji Ministarstva sigurnosti o stanju u oblasti migracija u Bosni i Hercegovini u vezi s povećanim prilivom migranata u Bosni i Hercegovini i naglasilo da je smanjen njihov broj u BiH te da će biti nastavljen pojačani nadzor državne granice i aktivnosti za smještaj migranata.\nPapa Franjo pomaže migrantima u BiH\nCikotić: U osam mjeseci ove godine smanjen priliv migranata\nBivši igrač Veleža spasio migranta od sigurnog utapanja u Neretvi\nUhapšeni krijumčari migranata, preko Kozare prevozili ih u Bosansku Gradišku\nIz Bosne i Hercegovine protjerano još 60 ljudi\nSlužbi za poslove sa strancima od 1. januara do 23. septembra ove godine prijavljeno je 15.116 nezakonitih migranata, a namjeru za azil izrazilo je njih 14.101, ali su zahtjev za azil podnijela 1.103 migranta. Najviše migranata došlo je iz Pakistana (5.163), Irana (2.196), Sirije (2.088), Afganistana (1.480) i Iraka (1.369).\nProcjene govore da u BiH trenutno boravi između 1.500 i 2.000 migranata, saopćeno je iz Službe za informiranje Vijeća ministara BiH.\nKasarna „Ušivak“ u Hadžićima spremna je za prihvat i smještaj migranata, a u objektu hotela „Sedra“ smještene su porodice s djecom. U toku su i radovi kojima se stvaraju uvjeti za smještaj većeg broja migranata u Đačkom domu u Bihaću u kojem trenutno migranti i borave. I dalje se vode intenzivne aktivnosti na rješavanju problema s predstavnicima vlasti Velike Kladuše za privremeni smještaj migranata u objekat Agrokomerca.\nTagovi: BiHSalakovacUsivak kasarnaMigranti


Vesti online / Vesti / Svet / VIDEO: Haos u SAD, deset ljudi izbodeno na mitingu neonacista\nPolicija pomaže jednom od ranjenika\nSukobi su izbili u nedelju tokom skupa u organizaciji Tradicionalne radničke partije, koja se često opisuje kao neonacistička grupa, preneo je Rojters.\nJedna ženska osoba i devet muškaraca je zadobilo "višestruke ubode nožem i posekotine", saopštila je lokalna vatrogasna služba na Tviteru.\nNije poznato da li povređeni, koji su stari od 19 pa sve do 58 godina, pripadaju neonacističkoj grupi ili su pristalice antifašističkog pokreta Antifa, koji je organizovao kontramiting.\nHaos na Trampovom skupu: Idite kući!\nOd ukupno deset povređenih, njih dvoje je u kritičnom stanju, rekao je za agenciju AFP portparol vatrogasne službe Sakramenta Kris Harvi.\nDo sukoba je došlo kad se oko 25 neonacista, koji su imali dozvolu da protestuju na stepenicama Kapitola sa zapadne strane, sukobili sa više od 150 anarhista i antifašista, navode lokalni mediji.\nNa video snimcima i fotografijama tog sukoba se vidi kako neki učesnici skupa zamahuju drvenim palicama, dok drugi bacaju kamenice.\nSRBIJA Dan kada smo zbog Kosova palili ambasade po Beogradu


Obaveze privrede u RS 16,4 milijarde KM | ASinfo Portal\nOvo je druga godina zaredom da je nastavljen negativan trend, nakon što su u 2015. obaveze u odnosu na 2014. godinu bile manje za 0,7%.\nUkupna kratkoročna potraživanja privrede RS u 2017. godini iznosila su 4,739 milijardi KM, što je u odnosu na 2016. godinu više za 3,8%.\nPrivredna preduzeća i u 2017. godini povećala su zaradu, i za razliku od 2016. godine – smanjila gubitke. Ukupan neto dobitak bio je 1,477 milijardi KM, što je za oko 196 miliona, ili za 15,3%, više nego u 2016.\nUkupan neto gubitak iznosio je 457,816 miliona KM i smanjen je za 268 miliona KM, odnosno za 36,9 odsto u odnosu na 2016. godinu.\nUkupni prihodi privrede RS u 2017. godini, iznosili su 19,866 milijardi KM i veći su za 1,599 milijardi KM, ili 8,7 odsto.\n“Ukupni rashodi bili su 18,694 milijarde KM i povećani su za 1,98 milijardi, ili za 6,2%. Ukupna aktiva i ukupna pasiva iznose 46,201 milijardu, što je za 3,4% više u odnosu na 2016”, rekao je Blagojević.\nPorastao je i prosječan broj zaposlenih na 160.841, što je za 3,2% više.\nBlagojević je dodao da je 9.917 privrednih društava predalo finansijske izvještaje Agenciji za posredničke, informatičke i finansijske usluge.\n“Najveće učešće ima trgovina na veliko i malo 2.948, ili 29,7%, te iz oblasti prerađivačke industrije 1.963, ili 19,8%”, precizirao je on.\nAleksandar Ljuboja, iz Udruženja ekonomista SWOT ističe da je problem sa likvidnošću gorući i traje već desetak godina.\n“Problemi na koje nailazi naša privreda po pitanju nelikvidnosti su malo tržište, niska konkurentnost i neadekvatan bankarski sistem koji ne podržava aktivnosti investicija i finansiranje obrtnih sredstava”, kazao je Ljuboja, te dodao da privredi institucije duguju dosta novca, ali i da privredna lica jedna drugima mnogo duguju.\n“Svi ti faktori utiču na nisku likvidnost, koja se direktno odražava na ekonomiju i u dobrom dijelu smanjuje obim poslovanja”, pojasnio je Ljuboja, koji smatra da se problem likvidnosti mora riješiti kroz zakon o rokovima izmirenja novčanih obaveza, kao i kroz mogućnost da se međusobna dugovanja svedu na što kraći rok.\n“Institucije države BiH i entiteta treba da svoje obaveze izmiruju u predviđenom roku, ali i da banke budu aktivnije u finansiranju privrede”, kazao je Ljuboja.\nKada je u pitanju smanjenje neto gubitaka, Ljuboja smatra da je to dobra vijest, ali da je to trebalo da se desi ranije.\n“Dobar dio privrednih subjekata koji nije poslovao na adekvatan način jednostavno prestaje da radi i samim tim dolazimo do nestanka onih koji su proizvodili gubitke, a ostaju oni kvalitetniji”, ističe Ljuboja.\nPrema njegovim riječima, značajan broj privrednih društava uspio je da se konsoliduje, pronađe veći broj kupaca i unaprijedi proizvodnju. Nezavisne\nKljučne riječi:&nbsp&nbspaleksandar ljuboja, obaveze privrede, republika srpska, vladimir blagojevic


PočetnaVestiMobileMobilni telefoniPotvrđeno da OnePlus 7 neće imati opciju bežičnog punjenja\n27.02.2019 11:30 | 0 Mobile\nU intervjuu, koji je za CNET dao Pete Lau - CEO kompanije OnePlus, otkriveno je da naredni OnePlus telefon neće imati opciju bežičnog punjenja. Pomenuta opcija je uglavnom bila izostavljana iz OnePlus linije kako bi se cena telefona zadržala niskom.\nOvo ne znači da OnePlus nikada neće ponuditi opciju bežičnog punjenja na budućim uređajima. "OnePlus punjenje je jedno od najboljih", istakao je Lau, osvrnuvši se na Warp Charge (ranije Dash Charge) tehnologiju. Prema njegovim rečima, bežično punjenje je previše sporo u svom trenutnom standardu u poređenju sa Dash punjačem koji telefon do vrha puni za pola sata.\nPogledajte još: OnePlus želi da korisnici dizajniraju narednu funkciju za OxygenOS\nOnePlus aktivno radi na poboljšanju tehnologije bežičnog punjenja koja će biti od konkretne koristi korisnicima, a prema mišljenju kompanije to znači da bi trebalo da bude značajno brža. Trenutni izazov je pronalaženje načina da se uređaj brzo napuni, a da se pri tom ne proizvede previše toplote.\nNa pitanje, da li će novi Qualcomm Quick Wireless Charge standard biti implementiran u OnePlus uređaje u budućnosti, Pete Lau nije želeo da da komentar.\nGoogle Duo sada dostupan za desktop browsere


Savršeno osvetljena kupatila - Moj Enterijer – Kupatila, Nameštaj, Kuhinje, Garniture...\nSavršeno osvetljena kupatila\nPosedovanje prave vrste osvetljenja, koje se savršeno uklapa u svaku prostoriju u kući, predstavlja esencijalno pitanje, koje je sa druge strane, podjednako važno u kupatilu kao i bilo gde drugde u našem domaćinstvu.\nZa najbolju atmosferu u kupatilu su potrebne četiri vrste osvetljenja, a to su zadato, akcentno, dekorativno i iskričavo. Eksperti za svetlo su nam ukratko objasnili koji su to najbolji načini pomoću kojih se vaše kupatilo može pravilno osvetliti i koje je najbolje rešenje za pretvaranje ovog, nama veoma dragog prostora, u relaksirajuće i potpuno funkcionalno utočište i to u samo nekoliko poteza.\nPredstavljamo vam neka od, po mišljenju stručnjaka, najbolje osvetljenih kupatila i u našoj galeriji možete videti njihove fotografije, dok u daljem tekstu slede najbolji saveti lidera u polju dekorativne rasvete.\nDekorativno osvetljenje dodaje vizualnu lepršavost, tvrde vodeći stručnjaci i preporučuju upotrebu jednog komada viseće rasvete u kockastom kupatilu, kako bi se njime postigao odgovarajući efekat. Kupatilu je potrebno svetlo koje nudi savršen nivo iluminacije, ali u isto vreme pokazuje obilje dizajnerskog šarma.\nSa ovakvim konceptom upotreba ovog privatnog prostora u svrsi luksuznog odmarališta deluje sasvim odgovarajuća. Iskoristite najviše od vašeg božanstvenog ambijenta pružajući mu odgovarajuće osvetljenje.\nU slučaju da uživate u umetničkim komadima u kupatilu, akcentno osvetljenje će ih istaći u najboljem svetlu. Ugradna i usmerena svetla će obezbediti fokusirano osvetljenje svakom posebnom umetničkom predmetu, kao što u ovom slučaju možete videti na primeru udubljenja koje je namenjeno skulpturalnom buketu cveća.


Kristalina Georgijeva jedini kandidat za šeficu MMF-a – NovostiDana.rs\nKristalina Georgijeva jedini kandidat za šeficu MMF-a\nIlustracija / Foto: YouTube\nBugarka Kristalina Georgijeva, sada broj dva u Svetskoj banci, jedini je kandidat za mesto šefa Medjunarodnog monetarnog fonda, gde će zameniti Kristin Lagard, saopštio je danas MMF.\nKristin Lagard je podnela ostavku na to mesto da bi preuzela vodjstvo Evropske centralne banke.\n„Period podnošenja kandidatura za mesto generalnog direktora je završen u petak, 6. septembra. Jedina kandidatkinja, Kristalina Georgijeva, sadašnja generalna direktorka Svetske banke i bugarska državljanka, potvrdila je volju da se kandiduje,“ naveo je MMF u saopštenju.\nUpravni odbor Fonda će sada organizovati sastanke izmedju kandidatkinje i uprave planirajući nominaciju najkasnije do 4. oktobra.\nMMF je morao da promeni statut koji se odnosi na starosnu granicu za mesto generalnog direktora da bi kandidatura Georgijeve, koja puni 66 godina 13. avgusta, bila validna.\nOd 1951. godine propisi Fonda zabranjuju kandidaturu na to mesto osobi staroj 65 godina, i ne dozvoljavaju da nosilac te funkcije ostane na tom mestu dalje od svog 70. rodjendana.\nInstitucija je u saopštenju navela da se izmenom propisa koju je usvojio savet guvernera i koja odmah stupa na snagu uskladjuju uslovi za imenovanje generalnog direktora sa uslovima koji se primenjuju na članove upravnog odbora, kome generalni direktor predsedava, i na predsednika Grupe Svetske banke, gde nema starosnog ograničenja.\nGeorgijevu je za kandidata odredila Evropska unija 2. avgusta posle tesnog glasanja koje je pokazalo podele unutar Unije. Pored toga što ima veliko iskustvo u medjunarodnim finansijama, u njenu korist je išlo i to što je žena i državljanka zemlje istočne Evrope.\nIstorijski gledano, vodjstvo MMF-a je uvek bilo povereno Evropljaninu, a Svetske Banke Amerikancu. Ta podela uloga ostaje nepromenjena kao što pokazuje nominacija Dejvida Malpasa na čelo Svetske Banke ovog proleća. On je takodje bio jedini kandidat.\nKristin Lagard, odlazeća generalna direktorka MMF-a zvanično će napustiti svoju funkciju u četvrtak.


Koliko su transparentna javna preduzeća u BiH? - Agencija za razvoj preduzeća Eda\nNesklad između de iure i de facto stanja\nSama činjenica da je postojeći pravni okvir za funkcionisanje javnih preduzeća u BiH utvrdio transparentnost/dostupnost informacija kao jedan od ključnih principa poslovanja, pokazuje namjeru zakonodavca da se javna preduzeća ponašaju u skladu sa tim principom. Stoga bi dostupnost podataka (transparentnost) trebala bi biti gotovo neupitna, bar kada se posmatraju Zakoni o javnim preduzećima u oba entiteta te Uredbe o transparentnosti finansijskih odnosa entiteta (u FBiH i kantona) jedinica lokalne samouprave i javnih preduzeća. Postojeći pravni okvir svakako ima svoje nedostake koje treba otklanjati, ali i kao takav, za savjesna pravna i odgovorna lica u njima, predstavlja značajan osnov za transparentno ponašanje subjekata.\nVažno je stalno imati na umu da su javna preduzeća u oba entiteta ona pravna lica koja obavljaju djelatnosti od opšteg interesa (komunikacije, energetika, komunalne djelatnosti i dr.) i da samim tim građani/korisnici njihovih usluga imaju pravo na informacije i pristup podacima o radu preduzeća. Jednako je važno znati da nadzor nad primjenom Zakona o javnim preduzećima vrše resorna ministarstva (prema djelatnostima preduzeća).\nPomenuti propisi promovišu princip transparentnosti i princip osiguranja transparentnosti finansijskih odnosa između entiteta (u FBiH i kantona), jedinica lokalne samouprave i javnih preduzeća. Uredbe, pored odredaba o obavezi objvljivanja taksativno pobrojanih informacija, obavezuje entitete (APIF u RS i FIA u Federaciji BiH) da uspostave registar javnih preduzeća sa relevantnim podacima o tim preduzećima.\nOkosnica cijele priče o transparentnosti je odredba entitetskih Zakona o javnim preduzećima, koja kaže da su javna preduzeća „dužna informacije o svojoj finansijskoj i organizacionoj strukturi učiniti dostupnim javnosti, posredstvom internet-stranice preduzeća ili na drugi adekvatan način” s tim da u Federaciji BiH, zakon nema alternativu “ili na drugi adekvatan način”.\nUredbe propisuju da se podaci koji čine osnovu transparentnosti finansijskih podnosa “obavezno objavljuju u Notama uz finansijski izvještaj na internet stranici javnog preduzeća ili na drugi odgovarajući način”.\nUprkos tome što su obaveze javnih preduzeća u pogledu objavljivanja podataka jasno definisane u navedenim propisima, nažalost, kod najvećeg broja javnih preduzeća, transparentnost nije opšteprihvaćeni princip poslovanja.\nAnaliza stvarnog stanja transparentnosti rada javnih preduzeća na uzorku od 100 javnih preduzeća u BiH (50 iz Republike Srpske i 50 iz Federacije BiH) je pokazala da ne postoji dovoljan nivo svijesti o značaju transparentnosti rada javnih preduzeća, pa u skladu sa tim, ni adekvatnog ponašanja. Nalazi istraživanja su dostupni u studiji “Transparentnost i odgovornost javnih preduzeća na području EU i Zapadnog Balkana“, a ovom prikom napominjemo neke od njih:\nu Republici Srpskoj, u APIF-u je uspostavljen Registar javnih preduzeća (doduše neažuran, ima nedostataka, ali se se barem okvirno može saznati broj javnih preduzeća u Republici Srpskoj, kao i dio podataka o njima);\nu Federaciji BiH, FIA do danas nije uspostavila registar (iako je prošlo više od 4 godine od stupanja Uredbe na snagu), pa se podatak o broju javnih preduzeća u Federaciji BiH ne može dobiti ni od FIA, ni od Privredne komore Federacije BiH, ni od Federalnog zavoda za statistiku…;\nnajmanje 50-60% javnih preduzeća nema vlastitu internet stranicu, pa takva preduzeća nisu ni u prilici izvršiti obaveze u pogledu objavljivanja propisanih podataka;\nodredbe postojećih pomenutih propisa, koje ostavljaju mogućnost objavljivanja podataka “na drugi adekvatan način” (pored internet stranice javnog preduzeća) su ostale nejasne i nedorečene. Šta može biti u 21. vijeku “adekvatnije” od internet stranica, koje su zamijenile nekadašnje oglasne table u preduzećima?;\nčinjenica je da akcionarska društva otvorenog tipa, objavljuju svoje podatke i predviđene dokumente na Banjalučkoj/Sarajevskoj berzi (po zakonima o berzanskom poslovanju), a da pri tom, sve to uglavnom ne objavljuju na vlastitoj internet stranici, kako ih obavezuju Zakoni o javnim preduzećima i pomenute Uredbe;\nod svih podataka čiju smo dostupnost istraživali (trogodišnji i godišnji plan poslovanja; izvještaj o poslovanju-bilans stanja, bilans uspjeha, note uz finansijski izvještaj; izvještaji nezavisnog revizora; podaci o javnim nabavkama (uključujući plan javnih nabavki i postupke javnih nabavki); podaci o organizacionoj strukturi i upravi preduzeća, podaci o radu Skupštine preduzeća), na internet stranicama javnih preduzeća najveći stepen dostupnosti podataka/transparentnosti se odnosi na podatake o javnim nabavkama. Neki od mogućih razloga su: jasniji propisi, pritisak javnosti, obavezan segment koji kontroliše služba revizije javnog sektora i dr.\nU narednom blogu nešto više o mogućim uzrocima relativno niske transparentnosti javnih preduzeća.


Biznismen Vladislav Doronin, vlasnik više kompanija i lanca luksuznih hotela "Aman", zatražio je od slavne arhitektice još 2006. godine da projektuje njegovu kuću iz snova, u kojoj će se osećati slobodno i buditi uz umirujući pogled na nebo.\nKoncept za ovaj neobičan projekat nazvan "Capital Hill Residence" rodio se tokom susreta Doronina i Zahe u Londonu, a prvi dizajn kuće nacrtan je na jednoj salveti.\nS obzirom na brdovitu lokaciju, Zaha je osmislila neobično visoku kuću kako bi se uzdigla iznad stabala borovog drveća. Glavni apartman "lebdi" na čak 22 metra visine, nudeći vlasniku ultimativan mir.\nDonji segment kuće čine tri sprata delimično uzidana u padinu brda, sa kosim staklenim fasadama i širokim krovovima nepravilnog oblika. Na prizemnom nivou smeštene su dnevna soba i kuhinja, dok su dečije sobe na prvom.\nNekonvencionalan dizajn nije jedino što impresionira kod ovog projekta. Kuća sadrži brojne prostorije za zabavu, zatvoren bazen, fitnes centar, prostorije za masažu, saunu i hamam, biblioteku, sobe za goste i pravi noćni klub, što je svojevrstan odraz stila života njenog vlasnika, čiji je život posvećen ugostiteljstvu i velnesu.\nKuće, Arhitektura, Zaha Hadid, Vladislav Doronin, Neobične kuće, Kuća u šumi, Moskva, Capital Hill Residence, Velnes centar, Bazen


Novi natječaj CBC | MIHOLJAČKI PODUZETNIČKI CENTAR - Lokalna razvojna agencija\nPublished by MPC LRA on 4. lipnja 2009. 4. lipnja 2009.\nThe National Development Agency of Hungary and the Ministry for Regional Development, Forestry and Water Management of Croatia open a Call for Proposals in the framework of the Hungary-Croatia IPA Cross-border Co-operation Programme 2007-2013 on the 26th of March 2009 The applications have to be submitted to the Joint Technical Secretariat (JTS), to Budapest. The deadline for receiving the applications is the 24th of June 2009, 17.00 hours


Srbija Info - Izdavanje, Lux, kompletno renoviran, Karađorđev trg\nNEKRETNINE Stanovi Izdavanje, Lux, kompletno renoviran, Karađorđev trg\nIzdavanje, Lux, kompletno renoviran, Karađorđev trg\nStan za izdavanje u centru Zemuna, smešten u mirnoj ulici, nadomak Karađorđevog trga i Zemunskog keja. U blizini se nalaze prodavnice, vrtić, taksi i autobuska stanica.\nKataloški broj: 40010\nŠifra oglasa: 51654826463


Inkal dobija čak tri nova strip serijala Strip Blog\nInkal dobija čak tri nova strip serijala\nIzdavačka kuća Humanoids objavila je da će se narativni univerzum Inkala, naučnofantastične sage koju su kreirali Alehandro Žodorovski i Mebijus 1980-ih, proširiti sa tri nova strip serijala koji će uskoro biti objavljeni.\nNaslovi tri nova strip serijala narativno povezanih sa Inkalom će biti Psychoverse, čiji će autori biti Mark Russell i Yanick Paquette, Dying Star koji će realizovati Dan Watters i Jon Davis-Hunt, a treći će se zvati Kill Wolfhead i na njemu će raditi Brandon Thomas i Pete Woods.\nSva tri strip serijala će biti predstavljeni premijerno u Sjedinjenim Državama sledećeg maja specijalnom knjigom povodom Dana besplatnih stripova, pod nazivom Incal Universe Special.\nSmešten u distopijsku budućnost, Inkal je priča o Džonu Difulu, otrcanom privatnom detektivu koji, u toku slučaja koji je pošao po zlu, nailazi na misteriozni objekat, Inkal od kojeg dobija izuzetne moći. Diful se, međutim, tada nalazi u centru sukoba između vladinih udruženja, mutanata, naučnika i političara, svi u potrazi za Inkalom.\nPročitajte: Znate li da Scarface ima svoj strip nastavak?\nPodsećamo i da je u novembru objavljeno da će Inkal dobiti i svoju filmsku adaptaciju koju će režirati oskarovac Taika Waititi.\nTags: inkal, serijal, strip, stripovi, žodorovski\nPrevious Novi Panišerov logo intrigira stripsku publiku u serijalu Džejsona Arona!\nNext Thor se bori protiv Hulka u novom Marvelovom krosoveru!


Zimski predah u ravnici – Salaši, etno kuće, jedinstvena hrana i vina | Energetski portal Srbije\n30.01. 2019 Vesti | Turizam\nPrve asocijacije na zimski odmor su planine, skijališta i visoka nadmorska visina, ali da zimski odmor ne mora biti uvek takav pokazuje nam ravnica u Vojvodini svojim posebnim čarima.\nVojvodina koja je izrasla na ,,ničijoj zemlji“ između Dunava, Tise, Begeja i Tamiša je jedna od najlepših srednjevekovnih tvorevina. Kao takva Vojvodina danas kroz svojih 45 gradova i opština nudi specijalne rezervate prirode, spomenike prirode, arheološka nalazišta, dvorce, tvrđave, verske objekte, pruža jedinstvenu vojvođansku hranu, vina.


porodjaj-na-auto-putu-zena-iz-vranja-rodila-decaka-pre-vremena-u | Vesti | Porodica\nPorođaj na auto-putu: Žena iz Vranja rodila dečaka pre vremena u kolima hitne pomoći 0 Podeli PODELI TWEET POŠALJI E-MAIL\nPorođaj na auto-putu: Žena iz Vranja rodila dečaka pre vremena u kolima hitne pomoći\n01.07.2019. / 11:06\nPorodilja je poslata sanitetom u Niš zbog rizične trudnoće, ali je bebu rodila na putu, pre dolaska u bolnicu.\nPorodilja D.B. (36) iz Vranja rodila je u petak dečaka teškog 1.740 grama u sanitetu u punoj brzini, na auto-putu ka Nišu.\n- Porodilji je ovo četvrto dete po redu, poslata je iz Vranja, a prevremeni porođaj se zbio na početku osmog meseca trudnoće. Rodila je muško dete, koje je u stabilnom zdravstvenom stanju, diše spontano, ali je zbog male težine, iz mera predostrožnosti, prebačeno na odeljenje neonatologije Klinike za dečije interne bolesti KC Niš. Majka se takođe oseća dobro i smeštena je u porodilištu Klinike za ginekologiju i akušerstvo KC Niš - rekli su u KC Niš.\nNesvakidašnji događaj u Sremu: Ženu porodile prodavačice na putu do bolnice\nPrirodni porođaj Prevremeni porođaj Bolnice Hitna stanja Rizična trudnoća najnovije


Ničemu ne bi služilo\nako bi nam neko drugi\ngovorio o našim\nSvako sam treba\nda ih se seti ...\nP.-Majstore Samaele Aun Weore, mi, cela ova gnostička grupa iz Venezuele želimo da vam postavimo jedno globalno pitanje: Možete nam ponešto reći o našim prošlim životima?\nO.-Reći ću vam veliku istinu: ako vi pažljivo posmatrate razne pseudo-ezoteričke i pseudo-okultističke škole koje postoje u svetu, primetićete da je previše takvih pitanja. Neki Medijum će vam reći da ste vi reinkarnacija "Napoleona Bonaparte" ili reinkarnacija nekog od "Dvanaest Apostola". Drugi će vam reći da ste bili "Konte taj i taj" ili "Marija Antoaneta" (ja poznajem pola tuceta "Marija Antoaneta" reinkarniranih ovde u okolini).\nU zaključku: svi su velikani, mali niko... Ničemu ne bi služilo da nam neko drugi govori o našim prošlim egzistencijama i, u praksi sam video da je apsurdno. Ono što je zaista korisno, jeste da se svako sam podseti svojih prošlih egzistencija. A treba da počne sa prethodnom egzistencijom.\nOpružite se komotno u krevetu, sa rukama i nogama dobro opuštenim, telo da bude lako, relaksirano (opušteno), a zatim koncentrišite se na poslednji trenutak iz vaše prethodne egzistencije, na poslednji sekund. Ova vežba neka se radi u momentima kada osećamo da nas obuzima san. Mogu se koristiti kao Mantre: RA-OM, GA-OM. Ali, baš kako sam rekao, vežba treba da se upražnjava u momentima kada osećate da ćete da zaspite. Koncentracija (duboka) treba da je na poslednjem trenutku vaše prethodne egzistencije.\nSasvim je moguće da u određenom momentu uspete da ostavite fizičko telo da spava, a vi (u tom trenutku) uspevate da se vidite na samrtnoj postelji, okruženi rodbinom; ponovo ćete čuti iste reči koje su bile kazivane itd., itd., itd. Onda ćete se setiti poslednjeg trenutka iz vaše prethodne egzistencije.\nNekog drugog puta, radite istu vežbu, kako bi se setili pretposledjeg trenutka (vi možete videti pretposlednji trenutak) i tako se vraćate sa svakom vežbom, pokušavajući da se setite prošle egzistencije. Sećanja prethodne egzistencije pojavljivaće se u obliku "slika" (tablo), scena, događaja, sve dok se ne popuni ukupno sećanje prethodne egzistencije.\nJednom popunjeno ukupno sećanje iz prethodne egzistencije (u nazad: od starosti ka zrelosti, od mladosti ka detinjstvu, ka rođenju), omogućiće vam onda da nastavite sa pretprethodnom, zatim antepretprethodnom i tako ćete uspeti da se setite vaših egzistencija, dok se ne budete setili svih. Mantre su: RA-OM, GA-OM.\nOvo je vredno napora: da se setimo sami sebi, na direktan način; da budemo svesni naših prethodnih egzistencija, a da ne dođe neko drugi dan nam kaže. Ja ne želim da oponašam primer onih pseudo-ezoteričnih i pseudo-okultističkih jeftinih škola; želim da svako živi na stvaran način: da uspe da se seti svojih prošlih egzistencija preko sebe samoga.


Brži početak radova na Luštici kroz poseban operativni tim – Portal Herceg Novi\nBrži početak radova…\nBrži početak radova na Luštici kroz poseban operativni tim\nKašnjenje projekata zbog neažurnosti nadležnih organa uprave je neprihvatljivo, poručeno je na sjednici Savjeta za privatizaciju javlja – MINA-BUSINESS.\nKako je saopšteno iz Vlade, Savjet je na sjednici kojom je predsjedavao premijer Zdravko Krivokapić usvojio izvještaj o realizovanim investicijama shodno odluci o davanju u dugoročni zakup zemljišta na poluostrvu Luštica za period od decembra 2019. do 30. novembra prošle godine.\n“Sagledavajući probleme u realizaciji te značajne investicije, Savjet je ocijenio neprihvatljivim kašnjenje početka realizacije tog projekta zbog toga što organi državne uprave i lokalne samouprave u prethodnom periodu nijesu izvršili efikasno i blagovremeno preuzete obaveze”, navodi se u saopštenju.\nIz Vlade su rekli da je tim povodom Savjet podržao prijedlog da se formira međuresorski operativni tim sa zadatkom da ubrza rješavanje konkretnih problema i prevazilaženje administrativnih barijera u realizaciji tog projekta.https://googleads.g.doubleclick.net/pagead/ads?client=ca-pub-6246097552253617&output=html&h=280&slotname=1125033237&adk=3977303803&adf=2951916880&pi=t.ma~as.1125033237&w=625&fwrn=4&fwrnh=100&lmt=1616270506&rafmt=1&psa=1&format=625×280&url=https%3A%2F%2Fradiojadran.com%2Fformira-se-poseban-operativni-tim-za-brzi-pocetak-radova-na-lustici%2F&flash=0&fwr=0&fwrattr=true&rpe=1&resp_fmts=3&wgl=1&uach=WyJXaW5kb3dzIiwiNi4xIiwieDg2IiwiIiwiODkuMC40Mzg5LjkwIixbXV0.&dt=1616270504794&bpp=16&bdt=2265&idt=16&shv=r20210316&cbv=r20190131&ptt=9&saldr=aa&abxe=1&cookie=ID%3D39e1be74f8796f92-22111e9749a60090%3AT%3D1602794472%3ART%3D1602794472%3AS%3DALNI_Ma1oWKaQWlcilNgA0wS5I3kIm0I4Q&prev_fmts=721×90%2C468x60%2C300x250%2C300x600%2C0x0&nras=1&correlator=2656412796689&frm=20&pv=1&ga_vid=1428015827.1602794470&ga_sid=1616270504&ga_hid=1078151981&ga_fc=0&u_tz=60&u_his=6&u_java=0&u_h=768&u_w=1024&u_ah=728&u_aw=1024&u_cd=24&u_nplug=3&u_nmime=4&adx=26&ady=1560&biw=1007&bih=600&scr_x=0&scr_y=0&eid=44739387%2C21065787&oid=3&pvsid=2331503533083931&pem=788&ref=https%3A%2F%2Fradiojadran.com%2F&rx=0&eae=0&fc=896&brdim=0%2C0%2C0%2C0%2C1024%2C0%2C1024%2C728%2C1024%2C600&vis=1&rsz=%7C%7CoeEbr%7C&abl=CS&pfx=0&fu=8320&bc=31&ifi=8&uci=a!8&btvi=3&fsb=1&xpc=Y9DgKYZeAE&p=https%3A//radiojadran.com&dtd=56\nU diskusiji je, kako su naveli, istaknuto da će otklanjanje sistemskih problema sa kojima se susrijeću investitori u Crnoj Gori biti u fokusu djelovanja Savjeta za konkurentnost, koji je reorganizovan na novim osnovama.\n“Ugovor o dugoročnom zakupu zemljišta potpisan je 11. septembra 2009. godine između Vlade i kompanija Northstar iz Podgorice i Equest Capital limited – Channel Island”, kaže se u saopštenju.\nUgovorom je, kako se navodi, predviđen zakup lokacije ukupne površine 510.927 metara kvadratnih (m2) na period od 90 godina.\n“Ugovorom su definisane ukupne investicione obaveze u isnosu od 210 miliona EUR, od čega su minimalne obaveze u prvoj fazi 80 miliona EUR, koje se Konzorcijum obavezao da će realizovati u roku od pet godina od dana početka investicionog perioda”, dodaje se u saopštenju.